Studenti o Akademiji lepih umetnosti i multimedija - Fakultet savremenih umetnosti\nStudenti o Akademiji lepih umetnosti i multimedija\nZnanja koja sam stekla tokom studija otvorila su mi vrata boljeg sveta\nFakultet savremenih umetnosti je ustanova kulture koja je meni, kao i mnogim kolegama, pružila izuzetan kvalitet obrazovanja. Kao neko ko ima izuzetnu čast i privilegiju da bude deo „umetničke elite“ ovog fakulteta, mogu reći da je FSU za mene definitivno bio pravi izbor.\nOdličan nastavni kadar, vrhunski pedagozi i umetnici, kao i izuzetan prostor za rad glavne su karakteristike Fakulteta savremenih umetnosti.\nKao najveću prednost studiranja na Fakultetu savremenih umetnosti izdvojila bih pre svega kvalitet i stručnost zaposlenih. Zahvaljujući podršci izuzetnih ljudi sa FSU-a, njihovom iskustvu, znanju i velikodušnosti olakšan mi je put usavršavanja i učenja, pun ushićenja i radosti. Kolegama koji još uvek razmišljaju da li je FSU pravi izbor za njih, mogu reći da će, ukoliko se ne odluče za ovu akademiju, sebi uskratiti šansu da steknu kvalitetno znanje, pre svega upotrebljivo, kao i mogućnost da postanu vrsni umetnici sa najvećim zvanjem doktora nauka iz oblasti umetnosti.\nVeštine koje sam stekla na Fakultetu savremenih umetnosti pomogle su mi da prođem u najuže krugove na brojim konkursima iz oblasti umetnosti u Srbiji i inostranstvu. FSU mi je otvorio vrata potpuno novog, boljeg sveta, u koji sam zakoračila zahvaljujući brojim priznanjima, učešću na prestižnim izložbama, kolonijama, kao i izradom slika za privatne kolekcionare.\nKvalitetni profesori obezbedili su mi da se umetnički izrazim\nRazlog koji me je naveo da upišem baš ovu akademiju, jeste kvalitetan kadar profesora. Pored toga, za FSU sam se odlučila zbog usmeravanja i održavanja različitog senzibiliteta svakog umetnika. Kao student slikarstva, sloboda izražavanja i realizacija raznih ideja na jedinstven način za mene su veoma važne.\nProfesori i asistenti Fakulteta savremenih umetnosti su svojim pedagoškim i obrazovanim pristupom omogućili da moj svet postane stvarnost. Na Fakultetu savremenih umetnosti ćete dobiti priliku da se umetnički izrazite i obezbedite sebi svetliju budućnost.\nUz FSU sam uspela da ostvarim svoje ciljeve\nFakultet savremenih umetnosti je ustanova koja već niz godina omogućava studentima različitih interesovanja da steknu sva potrebna znanja. Prijatna atmosfera među studentima, profesorima i zaposlenima vlada na Fakultetu savremenih umetnosti, a to je u današnje vreme retkost.\nStudentima je omogućeno da se obrazuju uz savremene metode nastave i nekonvencionalne pristupe. Najveća prednost FSU su profesori koji koriste individualne i grupne pristupe studentima, što omogućava bolju komunikaciju i saradnju. FSU zajedno sa profesorima i brojnim institucijama kulture i javnim medijskim servisom omogućava studentima obrazovanje kroz brojne posete, teorijsku i praktičnu nastavu. Studenti imaju priliku da razvijaju i neguju svoja interesovanja i uz pomoć Fakulteta savremenih umetnosti ostvare svoje željene ciljeve.\nOno što svaki student Fakulteta savremenih umetnosti može da očekuje jeste da će steći široko obrazovanje iz različitih oblasti, iskustvo pri radu na brojnim projektima, prijateljstva i sve neophodno za dalji razvoj i napredak. Preporučujem svima koji dele ista interesovanja vezana za kulturu, umetnost i nauku da se pridruže Fakultetu savremenih umetnosti.\nNa Fakultetu savremenih umetnosti naučićete sve što vam je potrebno\nNa Fakultetu savremenih umetnosti najviše su me oduševili profesori koji su uvek tu za svoje studente. Pored toga, studije na Fakultetu savremenih umetnosti su mi omogućile da upoznam mnogo ljubaznih ljudi i studiram u super okruženju. Akademiju lepih umetnosti i multimedija preporučila bih svima, jer će na ovom fakultetu naučiti sve što im je potrebno za ostvarivanje uspešne karijere, ostvariće značajne kontakte sa ostvarenim stručnjacima iz raznih oblasti.\nFSU je mesto gde možete da napredujete uz punu podršku profesora\nFakultet savremenih umetnosti je mesto gde studenti mogu da se posvete svom ličnom napredovanju, uz punu podršku profesora. Kao najveću prednost studiranja na Fakultetu savremenih umetnosti istakao bih savremeni nastavni program i odličan nastavni kadar. Preporučio bih svima da upišu FSU zbog načina na koji se profesori odnose prema studentima i, naravno, zbog njihove stručnosti.\nStudije na Fakultetu savremenih umetnosti su najlepši dani u mom životu\nFakultet savremenih umetnosti pružila mi je priliku da steknem vredna znanja i iskustva, kao i da upoznam stručnjake iz branše. Studiranje na Fakultetu savremenih umetnosti je bilo pravo zadovoljstvo, i zbog toga ću studentske dane provedene na FSU pamtiti kao najlepše dane u mom životu.


Potrebni konobari/ce za rad u Bahreinu\nZa našeg renomiranog partnera iz Bahreina, uglednu restoransku grupaciju, potražujemo veći broj konobara i konobarica. USLOVI: ● Dobro poznavanje engleskog jezika ● Najmanje dve godine radnog iskustva ● Do 35…\nPotrebni ugostiteljski radnici za rad u restoranu u Bahreinu\nPotrebne radnici za rad u restoranu od 5 zvezdica u Bahreinu, sa iskustvom, sa znanjem engleskog jezika, na sledećim pozicijama: PR/Hostesa –zarada od 600 -750 eu Konobar-ce zarada od od…\nPotrebni konobari i hostese za rad u Bahreinu\nRestoran u Bahreinu potražuje 10 konobarica i 2 hostese. Uslovi radnog mesta: · Ugovor i radna vizu pre polaska iz Srbije. · Obezbedjen smeštaj, avio povratna kartu , prevoz do…\nPotrebni kuvari za rad u Bahreinu\nManama, Bahrein 1200$ - 1500$\nZa našeg uglednog partnera iz Bahreina potražujemo mlade osobe za rad na poziciji kuvara. Uslovi: ● Dobro poznavanje engleskog jezika ● Potrebno radno iskustvo ● Starosna granica je 35 godina…\nPotrebni konobari i konobarice za rad u Bahreinu\nManama, Bahrein 900€ - 1300€\nZa našeg partnera, renomirani hotel iz Bahreina, potražujemo kandidate koji bi popunili pozicije konobara u hotelu. ● Dobro poznavanje engleskog jezika ● Potrebno radno iskustvo na istim ili sličnim poslovima…


Bačka Palanka: Edukacijom najmlađih do povećanja bezbednosti u saobraćaju\nNaslovna Info Opštinske vesti Bačka Palanka: Edukacijom najmlađih do povećanja bezbednosti u saobraćaju\nProgram utroška sredstava za povećanje nivoa bezbednosti saobraćaja za 2020. godinu u opštini Bačka Palanka iznet je na jučerašnjoj sednici Opštinskog veća.\nČlan Opštinskog veća zadužen za oblast saobraćaja, Milorad Paripović kaže da se 50 posto planiranih sredstava opredeljuje JP „Standard“-u koji će raditi na svom delu poboljšanja bezbednosti saobraćaja.\n„To podrazumeva postavljanje signalizacije, saobraćajnih znakova u zonama škola i sve ono ostalo što ovo preduzeće radi svake godine. Druga polovina sredstava je dodeljena Savetu za bezbednost saobraćaja Opštine Bačka Palanka, koji će, kao i prethodnih godina, najveći akcenat staviti na edukaciju iz oblasti bezbednosti saobraćaja“, kaže Paripović.\nTokom naredne 2020. godine, kao i prethodnih, održaće se dva takmičenja – školsko u poznavanju saobraćajnih propisa „Šta znaš o saobraćaju“ i opštinsko takmičenje. Kako kaže Paripović, u sledećoj godini očekuju nas i novine kada su u pitanju takmičenja.\n„Uvodimo novu vrstu takmičenja jer je Vlada procenila da na taj način može da utiče na decu da se bave temom bezbednosti u saobraćaju u što ranijem uzrastu. Zato će 2020. godine i Predškolska ustanova uzeti učešće kao i učenici prvih i drugih razreda osnovnih škola“, navodi naš sagovornik.\nKada je u pitanju uvođenje posebnog predmeta o bezbednosti saobraćaja, Paripović napominje da to još nije tema kojom se Vlada Srbije bavi, ali ovo je, ističe on, drugi način da se deca svih uzrasta edukuju o ovoj važnoj temi.\nNa pitanje o planiranom kružnom toku u Bačkoj Palanci prema obrovačkom putu, Milorad Paripović navodi imovinsko-pravni problem koji nije rešen.\n„Sve je urađeno, projekat je gotov, „zapelo“ je oko jednog malog dela parcele. To traje već dve godine, a kada će biti rešeno, zaista ne znam jer nije moja nadležnost“, rekao je Paripović.\nedukacija najmlađih iz oblasti saobraćaja\nPrethodni tekstProsečna neto plata u Bačkoj Palanci 48.960 dinara\nSledeći tekstBačka Palanka usvojila budžet za narednu godinu (VIDEO)


Izraelci zainteresovani za kapitalni razvoj Podgorice :: Ekonomija\nIzraelci zainteresovani za kapitalni razvoj Podgorice\n07.02.2019 14:40 > 14:28 | Postavio/la: Jelena Ćetković\nIzraelske kompanije zainteresovane su za kapitalni razvoj Podgorice, a upravi Glavnog grada je ponuđena podrška u procesu održivog urbanog planiranja i upravljanja prostorom, saopšteno je nakon sastanka zamjenika gradonačelnika Časlava Vešovića i zamjenice šefa misije ambasade Izraela Dženi Sedov.\nPodgorici je, kako je saoop[teno iz PG Biroa, ponuđena razmjena iskustava u razvoju koncepta bezbjednog i pametnog grada i iskazano interesovanje za investivcije, naročito u dijelu tretmana otpadnih voda.\n"Na temelju odličnih političkih odnosa Crne Gore i Izraela imamo obavezu da unaprijedimo ekonomsku saradnju. U tom pravcu Podgorica je spremna da pruži konkrertan doprinos i kroz formalizaciju odnosa sa gradovima u Izraelu", kazao je Vešović.\nVešović je gošći predstavio razvojne potencijale i planove Glavnog grada, uz poseban osvrt na izgradnju Postrojenja za prečišćavanje otpadnih voda i iskazao spremnost za saradnju na razvojnim projekatima u Podgorici, dodajući da očekuje da će u njihovoj realizaciji učestvovati i izraelske kompanije.\nVešović je istakao da je koncept bezbjednog i pametnog grada karakteristika budućeg razvoja Podgorice i izrazio uvjerenje da na tom polju u narednom periodu postoji širok prostor za uspostavljanje saradnje i realizaciju aktivnosti sa zainteresovanim partnerima iz Izraela.\n"Imamo ambiciju da radimo na jačanju ekonomske saradnje, jer smo upoznati sa projektima i potencijalima Glavnog grada i želimio da izraelske kompanije uzmu učešće u realizaciji kapitalnih projekta u Podgorici" , kazala je Sedov.


Trivan je ukazao na značaj istorijske posete premijera Japana Srbiji koja je doprinela ukupnoj saradnji dve zemlje i otvorila vrata investitorima.\nMinistar je iskazao veliku zahvalnost na solidarnosti i značajnoj finansijskoj, materijalnoj i tehničkoj pomoći koju Srbiji kontinuirano pruža Japan.\nDostizanje međunarodnih ekoloških standarda Srbiji je važno ne zbog Evropske unije već zbog naše zemlje i zdrave životne sredine za njene građane. Važna nam je i korisna pomoć i podrška Vlade Japana ali i investicije i transfer znanja i primena najboljih tehnoloških rešenja u zaštitu životne sredine, pre svega u za nas prioritetne sektore, kao što su prerada otpadnih voda, otpada i kvalitet vazduha, rekao je Trivan.\nAmbasador Majujamaje je ukazao da je Japan je prijatelj Srbije i njenih građana i da će Vlada Japana nastaviti da pruža podršku našoj državi, njenom razvoju a posebno u očuvanju životne sredine, navodi se u saopštenju Ministarstva.\nTrivan: Nastavićemo unapređenje zakonskih rešenja\nTrivan: Sledeće godine fokus kotlarnice i pet ambalaža\nTrivan sutra u Pančevu zbog izmeštanja otpada


08.12.2014 16:54 (Poslednja izmena: 08.12.2014 17:04 od goran2485.)\nPozdrav Gorkom!!! Da li si znao da ima aktivnih clanova sa 109 negativnih ocena??? Da li si znao da ne zatvaraju naloge i kada im prezentujes da su podaci prodavca lazni, drugo ime, druga adresa, telefon na koji se javlja neko 50 km od mesta gde je clan prijavljen i da nema pojma o cemu se radi??? Da li si znao da u Srbiji postoje sela sa manje kuca nego sto imaju prodavaca kompjutera i tehnike??\nda li znas da ima aktivan clan sa 65 pozitivnih i 21 negativnom ocenom, sve negativne dobijene u poslednji 5 meseci i to od 19 razlicitih clanova??? Ne vredi ih prijavljivati preko KONTAKT strane, jer i dalje su aktivni i nista se ne preduzima.


Kulturni centar Pančevo - Blic Online\nMeđunarodni bijenale umetničkog dečijeg izraza raspisao konkurs na temu "Male ludosti – velike mudrosti"\nMeđunarodni bijenale umetničkog dečjeg izraza – BUDI, u organizaciji Kulturnog centra Pančeva i Udruženja građana BUDI, pozvao je sve obrazovne i kulturne institucije, organizacije i decu od 5 do 15 godina, iz zemlje i inostranstva, da pošalju svoje radove na temu „Male ludosti – velike mudrosti”.\nMeđunarodni festival podvodnog filma i fotografije 15. put u Pančevu\nKlub podvodnih aktivnosti Pančeva povodom Međunarodnog dana voda po 15. put organizovaće Međunarodni festival podvodnog filma i fotografije.\nLena Kovačević nastupiće sa svojim bendom u petak, 18. avgusta (21) na Platou Kulturnog centra Pančeva.\nPočinje 13. Etno festival u Pančevu\nOvogodišnji Ethno.com festival biće održan 25. i 26. septembra u organizaciji Kulturnog centra Pančeva, a posvećen je orijentalnoj world music sceni u Srbiji.\nZvezde džez scene Džon Aberkrombi i Joakim Kun u Pančevu\nZvezde svetske i evropske džez scene Džon Aberkrombi i Joakim Kun nastupiće na zatvaranju 17. Pančevačkog džez festivala 8. novembra u Dvorani Kulturnog centra Pančeva.\nDanas na festivalu igre: Miks pokreta, akrobacije, glume i hip hopa\nŠvajcarska plesna kompanija "Cimerman i de Pero" nastupa i danas od 17 sati na sceni Pozorišta na Terazijama, a u okviru Beogradskog festivala igre (BFI) večeras se od 20 sati u Kulturnom centru Pančevo predstavlja i kompanija Malka iz Grempbla sa predstavom "Šaputanja".\nPremijera filma "Matura" u čast 150 godina Pančevačke gimnazije\nKratkometražni igrani film „Matura“, po scenariju Miloša K. Ilića , u režiji Miloša Ajdinovića, biće premijerno prikazan u subotu u 21 sat u dvorani Kulturnog centra Pančeva. Film je snimljen na inicijativu studenata treće i četvrte godine FDU u Beogradu i nekadašnjih učenika Pančevačke gimnazije koji su na ovaj način želeli da obeleže 150.rođendan te škole.\nPrvi međunarodni festival klasične kamerne muzike u Pančevu\nPrvi međunarodni festival klasične kamerne muzike “Classic fest” održaće se u Pančevu 29. i 30. oktobra u organizaciji Kulturnog centra Pančeva i Balkanske kamerne akademije.


Igrač kola: Sjajni Ognjen Mudrinski junak velikog preokreta na Banovom brdu\nNajbolji igrač 32.kola Super lige Srbije prema izboru naše redakcije je Ognjen Mudrinski, asistent i dvostruki strelac za ekipu Čukaričkog u pobedi nad ekipom Crvene zvezde na Banovom brdu.\nOdigrano je i drugo kolo plej-of i plej-aut faze koje je donelo nekoliko izuzetno zanimljivih utakmica i rezultata, a borbe za titulu, Evropu i opstanak postaju sve neizvesnije. Nerešenim rezultatom završeni su dueli Zemuna i Spartaka, odnosno OFK Bačka i Mačve. U borbi za opstanak važne pobede ostvarile su ekipe Dinama i Rada, savladavši na domaćem terenu ekipe Voždovca i Radnika. Ekipe Napretka i Mladosti novim pobedama, nad ekipama Vojvodine i Proletera, ostale su u krajnje neizvesnoj trci za mesta koja vode u Evropu. Najuzbudljivije je bilo na niškom Čairu i na Banovom brdu gde su ekipe Radničkog i Čukaričkog uspele da nakon preokreta savladaju ’’večite’’, baš uoči novog ’’večitog derbija’’. Najzaslužniji za trijumf ’’brđana’’ bio je napadač Ognjen Mudrinski koji je u pobedi nad svojim bivšim klubom rezultatom 3:2 (2:2) bio asistent i dvostruki strelac. On je tokom čitavog susreta bio velika pretnja odbrani gostiju, odlično je sarađivao sa saigračima i često ulazio u šanse, a u ključnim momentima pokazao je prisebnost i preciznost. Kao tvorac velikog preokreta bez dileme je zaslužio epitet najboljeg aktera ovog prvenstvenog kola prema izboru naše redakcije. Treba reći da je to drugi put ove sezone, pošto je laskavo priznanje poneo i nakon 15.kola šampionata.\nPočetak meča obeležila je dobra igra gostiju koji su vrlo brzo stekli značajnu prednost, i pored nekoliko solidnih pokušaja ’’brđana’’. Igrao se 7.minut susreta kada je nakon odlične akcije po desnoj strani Aleksa Vukanović idealno uposlio Marka Marina, a ovaj je rutinski sa ivice peterca uspeo da savlada golmana domaćeg tima. Već u 19.minutu susreta gosti su duplirali prednost, nakon kaznenog udarca dosuđenog zbog prekršaja nad Aleksom Vukanovićem. Siguran egzekutor sa ’’bele tačke’’ bio je El Fardu Ben. Već u 22.minutu susreta ’’brđani’’ su započeli veliki preokret, a strelac je bio Ognjen Mudrinski. Centaršut nakon prodora po levoj strani uputio je Luka Stojanović, a snažni napadač je bio najviši u skoku i matirao golmana gostiju Milana Borjana. U 38.minutu susreta uloge su bile obrnute, jer je Ognjen Mudrinski pravovremeno uposlio Luku Stojanovića, a ovaj prelepim i neodbranjivim udarcem matirao golmana Crvene zvezde. Drugo poluvreme donelo je konačan rasplet, potpuni rezultatski preokret i pobedu ekipe Čukaričkog. Igrao se 67.minut susreta kada je, nakon odlično izvedenog slobodnog udarca od strane Marka Docića, izuzetno raspoloženi Ognjen Mudrinski još jednim snažnim i preciznim udarcem glavom zatresao mrežu crveno-belih. Bio je to prvi ovosezonski poraz lidera šampionata.\nOgnjen Mudrinski (27) je rođen u Srbobranu, igra na poziciji centralnog napadača, a ponikao je u novosadskoj Vojvodini. Kao pozajmljeni fudbaler Novosađana nastupao je i za Hajduk iz Kule i Novi Sad, da bi u nastavku karijere bio član Jagodine, Crvene zvezde, nemačke ekipe Greuther Fürth, švajcarske ekipe FC Aarau i subotičkog Spartaka, odakle je u julu 2017.godine stigao u Čukarički. Bio je član mlađih reprezentativnih selekcija naše zemlje (U-21). Tokom aktuelne sezone zabeležio je 29 superligaških nastupa i postigao 14 pogodaka.


Počela vakcinacija zdravstvenih radnika u Nišu protiv kovida 19\nZa Božić nedeljni red vožnje. Ostale servisne vesti. Ekipe Parking servisa menjaće sijalice na teritoriji GO Medijana\nJan 5, 2021 U rubrici: webetext\nU niški Klinički centar stiglo je prvih 800 doza vakcine protiv kovida 19 za zdravstvene radnike. Za Nišavski okrug, za ovu nedelju, niškom Institutu za javno zdravlje biće isporučeno gotovo 2.400 doza vakcina, od kojih je 1.939 namenjeno za vakcinaciju zdravstvenih radnika, a ostatak za radnike i korisnike socijalnih ustanova. Nakon raspodele prema utvrđenim prioritetima, vakcinaciju će obavljati zdravstveni radnici Doma zdravlja Niš, koji su već obučeni za to.\nKako je najavljeno, planirano je da ove nedelje, bude vakcinisano 2.500 ljudi u Geronetološkim centrima i blizu 8.500 zdravstvenih radnika širom Srbije, od toga 1.764 samo u Nišu. Prioritet će biti medicinari koji rade u jedinicama intezivne nege, prijemmo- trijažnim ambulantama, kovid bolnicama, itd. Kada je reč o niškim gerontološkim centrima, za njih je ove nedelje namenjeno još 100 doza. A jedan od prvih zdravstvenh radnika koji je primio vakcinu je državni sekretar u Ministarstvu zdravlja i doskorašnji direktor KC Niš Zoran Radovanović.\nFoto – KC Niš\n“Ovo je veliki dan za Srbiju, za sve nas, pogotovo za sve kolege koje su i sada, dok razgovaramo u crvenoj zoni i koji spasavaju živote i leče ljude. A kao neko ko je zadužen za koordinaciju funkcionisanja i rada zdravstvenih ustanova na jugu i jugoistoku zemlje, smatram da je ovo način da u ime države i resornog Ministarstva, pokažem ozbiljnost i potpuno poverenje. I na taj način, pružim podršku svima u Srbiji, koji su se sve vreme borili za ovaj istorijski trenutak.”\nStiže još vakcina\nU Srbiju je stiglo19.500 doza Fajzerove vakcine, a već je bilo raspoloživo i 2.400 doza ruske vakcine Sputnjik. Plan je da sve doze budu utrošene do kraja nedelje, s obzirom na to da se očekuje da sledećeg ponedeljka stigne novi kontigent Fajzerove vakcine.\n“Primio sam Fajzerovu vakcinu, mada je potpuno nebitno, jer su sve testirane i potpuno bezbedne. Nemam nikakve reakcije i osećam se dobro. Ponosan sam na svoju zemlju, na čitav državni sistem i zdravstvo, jer je još jednom pokazana odgovornost i briga za sve naše građane. A ujedno me i raduje što je prema procenama epidemiologa, interesovanje za vakcinaciju dosta veliko, što samo znači da ljudi imaju poverenja u svoju zemlju”, kaže Radovanović.\nRadovanović kaže da bi ovog meseca trebalo dobijemo oko 80.000 doza Fajzerove vakcine, veliku količinu ruske vakcine Sputnjik, ali i kineske vakcine. Dok će u februaru u Srbiju stići još 200.000 doza Fajzrove vakcine. On naglašava da će država i nadležni učiniti sve da tempo bude maksimalno pojačan, kako bi se imunizacija sprovodila što brže i kako bi što više ljudi primilo vakcinu.\nInače, od trenutka kada su prve doze vakcina isporučene Srbiji vakcinisano je oko 1.300 korisnika Gerontoloških centara širom zemlje. Prve Nišlije – korisnici niškog Gerontološkog centra, vakcinisani su 25. decembra.


Stigla oprema za ratovanje u Donbasu: Amerika naoružava Ukrajinu /foto/ - Sputnjik Srbija\n12:27 21 April 2021\n18:12 15.05.2020 Preuzmite kraći link\nSjedinjene Američke Države predale su Ukrajini uređaje za noćno osmatranje, termovizore, radio-stanice i medicinsku opremu u vrednosti većoj od 25 miliona doalra, radi korišćenja u zoni ratnih operacija u Donbasu, saopštila je pres-služba američke ambasade.\n„Uprkos pandemiji kovid 19, SAD nastavljaju da isporučuju pomoć Ukrajini u oblasti bezbednosti! Ove nedelje je odsek za vojnu saradnju dobio uređaje za noćno osmatranje, termovizore, radio-stanice i medicinsku opremu u ukupnoj vrednosti većoj od 25 miliona dolara, u cilju korišćenja u zoni operacija ujedinjenih snaga”, piše u saopštenju ambasade na Fejsbuku.\nPodsetimo, ranije su SAD predale snagama za specijalne operacije pri Oružanim snagama Ukrajine šatorski kamp u vrednosti većoj od 1,5 miliona dolara, kao i dodatna prevozna sredstva, koja ukrajinski vojnici mogu da koriste u Donbasu.\nPovećana aktivnost SAD u Ukrajini\nPitanje rešavanja situacije u Donbasu razmatra se, između ostalog, i na sastancima Kontakt-grupe u Minsku, koja je od septembra 2014. godine usvojila tri dokumenta koji regulišu korake za deeskalaciju sukoba. Međutim, i nakon sporazuma o primirju, između sukobljenih strana i dalje dolazi do razmene vatre.\nPrema stručnjacima, državni udar u Ukrajini, omogućio je povećanu aktivnost SAD u ovoj zemlji, koja se između ostalog ogleda u finansiranju SAD izgradnje centara, čija je osnovna delatnost obučavanje grupa za sabotažu i špijunažu, odnosno grupa koje će izvoditi vojne operacije pre svega u urbanom okruženju. Preko ovih centara se obavlja se kontrola, pružanje finansijske pomoći, ali i pripremanje ukrajinskih vojnika u okviru programa koji su razradile SAD.\nAmerika spremila milione za lekcije iz demokratije mladim Ukrajincima\nRuski eksperti ističu da je uvećanje vojnih baza SAD na teritoriji Ukrajine opasno, jer se unutar ove zemlje još uvek vode borbe, a prisustvo stranih trupa još više pogoršava stvar i ne doprinosi uspostavljanju mira u zemlji.


Vikiliks ugrozio bezbednost izvora?\nAmerički zvaničnici izjavili su da je Državni sekretarijat upozorio stotine stranih diplomatskih izvora, koji su identifikovani u poverljivim dokumentima koje je objavio Vikiliks, da bi njihova bezbednost mogla da bude ugrožena.\nNjujork Tajms objavio je da je sekretarijat premestio manji broj stranih vladinih zvaničnika, poslovnih ljudi i aktivista za ljudska prava na bezbednije lokacije.\nList je citirao zvaničnika administracije predsednika Obame koji je rekao da ona nema podatke da je bilo ko napadnut ili uhapšen kao direktna posledica objavljivanja poverljivih dokumenata. Medjutim, zvaničnici su naglasili da su mnogi disidenti pod stalnim pritiskom svojih vlada i da je veoma teško sa sigurnošću utvrditi uzroke.\nAmerički zvaničnici i grupe za zaštitu ljudskih prava kritikovali su Vikiliks prošle godine zbog objavljivanja hiljada dokumenata o ratu u Avganistanu, bez uklanjanja imena avganistanskih državljana koji su pomagali američkoj vojsci. Vikiliks je kasnije odlučio da ukloni imena nedužnih učesnika kada bude objavljivao dokumenta.


Tramp poručio Izraelu da bude jak\nNovoizabrani predsednik SAD Donald Tramp poručio je uoči govora državnog sekretara Džona Kerija o izraelsko-palestinskom sukobu da se ne može dopustiti da se Izrael "tretira s takvim prezirom i nepoštovanjem".\n"Imali su velikog prijatelja u SAD, ali... ne više. Početak kraja bio je užasan sporazum s Iranom i sada ovo (UN)! Budi jak Izraelu, 20. januar se brzo približava", napisao je Tramp na svom Tviter nalogu.\nOn je aludirao na nuklearni sporazum velikih sila s Iranom, čemu se snažno protivio izraelski premijer Benjamin Netnjahu i na nedavnu rezoluciju u Savetu bezbednosti UN protiv jevrejskih naselja na okupiranim palestinskim teritorijama.\nTramp je naveo da čini najbolje što može da "zanemari" ono što je nazvao "zapaljivim" izjavama i preprekama koje je postavio predsednik SAD Barak Obama.\n"Mislio sam da će to biti glatka tranzicija, ali neće", naveo je Tramp.\nKeri će danas predstaviti viziju Obamine administracije o sukobu između Izraela i Palestinaca, najavio je portparol Stejt departmenta Mark Toner. Keri će govori u 17 časova po srednjoevropskom vremenu.


Blog kao prodajni alat - SamSvojGazda\nBlog je veoma važan deo online marketinga, nalazi na vrhu prodajnog levka i može imati veliki doprinos, osim prodaje i odnosu sa kupcima. Blog proširuje ključne reči za koje se sajt pozicionira, pružanjem vrednih informacija stvara konekciju sa čitaocima, daje razlog posetiocima da se vraćaju na sajt. Saznajte na šta je bažno obratiti pažnju pri kreiranju i pisanju bloga, koja je dužina optimalna, šta sve pisanje bloga donosi i koje mogućnosti pruža i koje su najčešće greške koje pojedinci ili brendovi prave pri uvezivanju bloga i same prodaje.\nWebinar je namenjen pre svega vlasnicima malih poljoprivrednih gazdinstava i preduzetnicima, ali i svim drugim licima koje ova tema zanima.\nTermin je 19 časova u sredu 30. septembra na Youtube kanalu i Facebook fan strani Opportunity banke. Ukoliko želite podsetnik, prijavite se na mailing listu i podsetićemo vas tog jutra.


Zahvalnost kao svakodnevna mantra\n18.09.2017 22:00 Napisala Jelena Šijak u kategoriji Motivacija\n'Hvala' je neizostavni deo moje svakodnevne mantre. ☺\nKako je nekad precenjena, tako moć lepog razmišljanja danas biva i podcenjena. Čujem ponekad da misle ljudi kako je fejk, kako treba sebe uveravati da je sve super iako nije. Biti zahvalan za mene nije laž ili pretvaranje da je sve sjajno ili ubedjivanje da se ne smem loše osećati, već, kad god to okolnosti dozvole, potenciranje spoznaje o onome što je u tom trenutku dobro.\nSjajna stvar koja, iako možda ne može raditi uvek, pojednostavljuje pogled na svet.\nBiti zahvalan = biti srećan.


Kosovski sud potvrdio presudu Zoranu Đokiću, Kancelarija za Kosovo osuđuje - Radio Šabac\nKancelarija za Kosovo i Metohiju ocenila je da je bila “sramna i etnički motivisana” odluka Apelacionog suda u Prištini da potvrdi presudu kojom je Srbin iz Peći Zoran Đokić osudjen na 12 godina zatvora zbog, kako je navedeno, navodnih ratnih zločina.\nTa kancelarija je u saopštenju navela da će Đokićev advokat iskoristiti mogućnost vanrednog pravnog leka i da će podneti zahtev za zaštitu zakonitosti.\nNavedeno je i da će advokat to da uradi „jer su Djokiću i tokom samog procesa povređena brojna prava, a tokom suđenja nijedan svedok ga nije prepoznao kao izvršioca“.\nDodaje se i da je o toj presudi Đokićev advokat „obavešten iz medija“ i da „nije dobio pisanu odluku“, što je, kako je ocenjeno „nedopustivo“.\nKancelarija je najavila da će nastavti da svim raspoloživim diplomatskim i pravnim sredstvima pruža pomoć i podršku svim Srbima kojima se, kako je navedeno, sudi pred sudskim instancama u Prištini i to samo zato što nose srpsko ime i prezime, uključujući i slučaj Đokića.\nU saopštenju je navedeno i da „odluka takozvanog Apelacionog suda u Prištini“ da potvrdi presudu Đokiću, od 12 godina zatvora „za navodni ratni zločin, pokazuje svu ostrašćenost i jednostranost sudskih instanci u Prištini“.\n„Iz ovoga proizilazi da se presude Srbima donose prema etničkom ključu i svrha im je da se kriminalizuje čitav jedan narod i napravi veštački balans sa zločinima takozvane OVK, čijim se liderima sudi u Hagu“, dodaje se u saopštenju.\nOcenjeno je da se „takvim drakonskim kaznama pokušava, ne samo da se Srbi oglase zločincima, već i da se svaki potencijalni povratnik odvrati od dolaska na Kosovo i Metohiju“.


Kompanija Oranž proglašena krivom zbog samoubistava radnika\nProtesti radnika u Francuskoj\nFrancuska telekomunikaciona kompanija Oranž danas je proglašena krivom za niz samoubistava zaposlenih, a njen bivši direktor osuđen je na kaznu zatvora.\nJedna od najvećih svetskih firmi u oblasti telekomunikacija kažnjena je sa 75.000 evra i naređeno joj je da plati dodatne stotine hiljada evra odštete zbog samoubistava zaposlenih tokom 2000-ih godina, u vreme restrukturiranja kompanije koje je po mnoge imalo teške posledice.\nFirma Oranž, koja se tada zvala Frans telekom, prva je velika francuska kompanija kojoj je suđeno po optužbi za institucionalizovani kolektivni mobing, a današnja, istorijska presuda mogla bi da poveća mogućnost da se i druga preduzeća suoče sa sličnim pravnim procesima.\nFrancuska je među malobrojnim državama u svetu koje mogu da procesuiraju kompanije ili zaposlene zbog takvih zloupotreba.\nBivši direktor Oranža Didije Lombar osuđen je na četiri meseca zatvora i kaznu od 15.000 evra, a njegov advokat je najavio žalbu.\nDrugi menadžeri kompanije osuđeni su na kratke zatvorske kazne, a moraće da plate hiljade evra.\nOni su negirali odgovornost za samoubistva ljudi koje nisu poznavali.\nSud je međutim odlučio da su i oni i kompanija krivi za kolektivni mobing, navodeći u presudi da su "metode korišćene za ukidanje 22.000 radnih mesta bile ilegalne".\nAdvokati Oranža naveli su da su ukidanja radnih mesta bila neophodan deo procesa privatizacije državnog Frans telekoma.\nKompanija je danas i dalje dominantna u Francuskoj, a posluje i u 26 zemalja Evrope, Bliskog istoka i Afrike.\nVrednost njenih akcija nije znatno promenjena posle presude.\nLombar, njegova nekadašnja desna ruka Luj-Pjer Ven (Wenes) i direktor ljudskih resursa Olivije Barbero osuđeni su zbog vođenja "politike destabilizacije" dok su pokušavali da ugase hiljade radnih mesta. Još četiri menadžera osuđena su zbog saučesništva.\nDesetine zaposlenih izvršile su samoubistvo tokom procesa restrukturiranja kompanije.\nU fokusu suđenja bilo je 39 slučajeva - 19 samoubistava, 12 pokušaja samoubistva i osam slučaja teške depresije, u periodu od 2006. do 2009. godine.\nSamoubistva drugih zaposlenih nisu mogla da budu povezana direktno i jedino s njihovim poslom.


Nova Srbija: Završićemo započetu rekonstrukciju niskonaponske mreže i ponovo urediti atarske puteve | EpicentarPress\nDatum: 13.06.2020. 02:51\nIzborna lista pod rednim brojem 3 za lokalne izbore u Čačku, Velimir Ilić – Nova Srbija – Narodni blok, nastavila je predizbornu kampanju posetom mesnim zajednicama Bresnica i Bečanj.\nPred pravoslavnim hramom Svetog Marka u Bresnici, prisutnima su se obratili predsednik Mesnog odbora Nove Srbije u ovom mestu, gospodin Milan Milovanović i odbornički kandidat stranke iz Bresnice i dugogodišnji direktor JKP ''Moravac'' iz Mrčajevaca, Goran Vidojević – Toćin.\nMilovanović je podsetio na realizaciju mnogobrojnih infrastrukturnih i ostalih projekata u Bresnici u periodu vlasti Nove Srbije, među kojima je posebno izdvojio: izgradnju putne mreže u dužini od 18 km kroz selo, renoviranje Doma kulture, prostorija ambulante i pošte u Bresnici, kao i starih i novih školskih objekata. Takođe, u tom periodu su nameni privedene prostorije Fudbalskog kluba ''Rudar'', zajedno sa tribinama na stadionu, rekonstruisana je niskonaponska mreža, izgrađena kanalizacija i u centar sela dovedena kvalitetna pijaća voda.\nVidojević se osvrnuo na neispunjena obećanja gradske naprednjačke vlasti, kao i na nasušnu potrebu za realizacijom određenih projekata za čije će se izvođenje u novom skupštinskom sazivu zalagati odbornici Nove Srbije. Najurgentnije je svakako rešavanje problema vodosnabdevanja za Bresnicu, Bečanj i donji deo Mrčajevaca, za šta su odavno probijeni svi rokovi koje je dala aktuelna vlast.\nPored toga, neophodno je rekonstruisati i asfaltirati lokalne, nekategorisane i atarske puteve, povezati Bresnicu, Bečanj i Katrgu i ponovo ustanoviti budžetsku poziciju za niskonaponsku mrežu, tim pre što u ovom delu opštine dolazi do svakodnevnih prekida u napajanju električnom energijom. Vidojević se ovom prilikom posebno osvrnuo na potrebu što skorijeg nastavka izgradnje školske sale i đačke kuhinje pri Osnovnoj školi ''Đeneral Marko Katanić'' u Bresnici, gde su radovi, ako je verovati građevinskoj tabli svojevremeno postavljenoj, trebalo da se privedu kraju još u oktobru 2019.godine. Nova Srbija će se zalagati i za parterno uređenje bresničke crkve, kao i izgradnju parking mesta u visini porte.\nU nastavku dana, politički program Nove Srbije je predstavio predsednik Odborničke grupe stranke u Skupštini Grada Čačka i šef Izbornog štaba, gospodin Miloš Marić, koji je istovremeno i odbornički kandidat Nove Srbije u Mesnoj zajednici Bečanj.\nMarić je podsetio da je u vreme vlasti Nove Srbije otvoreno izdvojeno odeljenje Osnovne škole ''Tatomir Anđelić'' iz Mrčajevaca u Bečnju, rekonstruisan najveći deo niskonaponske mreže, postavljena ulična rasveta i pošljunčani svi atarski putevi u selu. Kao najznačajniju investiciju u Bečnju, u to vreme, Marić je izdvojio potpunu rekonstrukciju Doma kulture koji se nalazio u fazi raspadanja. U prethodnom periodu, jedina ''investicija'' Grada Čačka u ovom mestu je bilo postavljanje table ispred Doma penzionera, uz otvaranje bifea, a tom prilikom je gradonačelnik lično otkrio tablu, prethodno prekrivenu kafanskim stolnjakom, okvirne vrednosti 250 dinara.\n"Nakon sledećih izbora, Nova Srbija se obavezuje da će završiti započetu rekonstrukciju niskonaponske mreže, uraditi ponovno pošljunčavanje atarskih puteva, pošto su oni ponovo u katastrofalnom stanju posle vlasti SNS-a, i pokušati da u delo sprovede ideju o pretvaranju izdvojenog odeljenja škole u 'Marinkovićima' u školu prirode", poručuju iz Nove Srbije.


Zapadni mediji: Najopasniji izbori za autokratu Mila - 30.08.2020, Sputnik Srbija\nZapadni mediji: Najopasniji izbori za autokratu Mila\nBrojni svetski mediji bave se parlamentarnim izborima u Crnoj Gori, ocenjujući da predstavljaju svojevrsni referendum za Mila Đukanovića, kog opisuju kao... 30.08.2020, Sputnik Srbija\n09:24 30.08.2020 (Osveženo: 15:30 29.10.2021)\nBrojni svetski mediji bave se parlamentarnim izborima u Crnoj Gori, ocenjujući da predstavljaju svojevrsni referendum za Mila Đukanovića, kog opisuju kao autokratu, i njegovu vladajuću Demokratsku partiju socijalista.\nNemački „Špigl“ piše da Crna Gora nikada nije videla demokratsku promenu vlasti i da se to verovatno neće dogoditi ni na ovim izborima.\n„Špigl“ Mila Đukanovića naziva „autokratom koji je najduže na vlasti u Evropi“ i ocenjuje da se izbori održavaju u ključnom momentu za Crnu Goru.\nNemački nedeljnik navodi da bi ovi izbori mogli da budu prekretnica za Crnu Goru i u tom kontekstu podseća na višemesečne proteste protiv Đukanovića, nezapamćene od napuštanja državne zajednice sa Srbijom 2006.\n29 Avgust 2020, 22:45\n„Đukanović, članovi njegove porodice i grupa stranačkih i poslovnih prijatelja, praktično su podelili zemlju među sobom. Poseduju najunosnije delove jadranske obale, dobijaju većinu javnih tendera i tajno ulažu u većinu stranih investicija. Primera radi, najnoviji korupcionaški skandal odnosi se na pranje novca u malteško-crnogorskom projektu vetrenjače. To je sistem koji je poznati crnogorski matematičar i publicista Miodrag Perović opisao rečima ‘režim je postao oligarhija, DPS privilegovana kasta koja poseduje sve monopole’“, navodi „Špigl“.\nFrancuski radio RFI konstatuje da ovi izbori izgledaju „veoma nesigurno“ za Mila Đukanovića kog naziva „neprikosnovenim vladarom Crne Gore“.\nĐukanović, koji je na vlasti tri decenije, suočava se sa „najopasnijim izborima“ do sada, konstatuje RFI.\nU tekstu pod naslovom „Đukanović: Vladar Crne Gore“, nemački javni servis MDR piše da tom „malom zemljom na Jadranu Milo Đukanović već 29 godina vladao kao porodičnim biznisom“.\nMDR na ove izbore gleda kao na referendum za Đukanovića i njegovu vladavinu i takođe podseća na proteste zbog usvajanja spornog zakona i ukazuje da je crnogorski predsednik kritikovan zbog gušenja slobode medija i manipulisanja izbornim spiskovima.\nČudo neviđeno u Crnoj Gori: Glasajte za mene, sve ću vas proterati!\n29 Avgust 2020, 20:02\nNemački javni servis se dotakao i fizičkog izgleda predsednika Crne Gore i lidera DPS-a, navodeći da je visok skoro dva metra, ali da se „mlitavo rukuje“, mada „ume da ubedi nekoga u nešto“.\n„Razmišlja logički i ne dozvoljava da ga iznerviraju. Đukanović ne govori nijedan strani jezik, sem po malo italijanski, ili bar tako kažu“, dodaje MDR.\nBritanski „Telegraf“ uoči izbora u Crnoj Gori objavio je razgovor sa Duškom Kneževićem predsednikom Atlas grupe Duškom Kneževićem koji je, kako se navodi, otkrio kako je morao da daje mito stranci dugogodišnjeg predsednika Mila Đukanovića.\nĐukanovićeva vladajuća stranka se zbog „prljavog veša“ koji Knežević otkriva, suočava sa oštrijom borbom nego inače, dodaje „Telegraf“, podsetivši da je predsednik Atlas grupe prošle godine izazvao političku oluju aferom „koverat“, kada je objavio video na kojem predaje kovertu sa 100.000 evra visokom vladinom zvaničniku.\nBilo je to, kako tvrdi Knežević, samo jedno od mnogih mita koje je tokom godina morao da plaća da bi poslovao pod režimom Mila Đukanovića.\nIz minuta u minuta: Crna Gora danas glasa\nVelika izlaznost na izborima u Crnoj Gori\nEuronjuz: Đukanović radi na još jednoj izbornoj krađi, moguća i represija nad narodom


Microsoft POTVRDIO nove probleme sa Windows 10 ažuriranjem - Bizlife.rs\nPre nekoliko dana pojavio se izveštaj u kojem stoji da korisnici koji su pokrenuli verziju Windows 10 1903 trpe određene probleme, te dobijaju brojna upozorenja prilikom instalacije KB4512508 kumulativnog ažuriranja.\nMicrosoft je potvrdio problem, i to na način koji ne uliva nadu, te dodao da problem u ažuriranju za Windows 10 Health Dashboard pogađa Windows 10 i Windows Server korisnike koji su preuzeli verziju 1903, piše PC Press.\nProblem je počeo još 29. maja, a sa ažuriranjem KB4497935, a tri meseca tišine ne budi poverenje da će problemi uskoro biti rešeni.\nPotvrdili jedan error code od pet\nProblem je i u tome što je Microsoft do sada potvrdio samo jedan error code (0x80073701), koji predstavlja samo jednu od pet grešaka sa kojima se korisnici suočavaju.\nOstale su 0x800f0982, 0x800f081f, 0x800f0845 i 0x8024200D, a još uvek nije poznato kada će Microsoft priznati i njih, te pomoći korisnicima koji za sada nemaju mnogo opcija za prevazilaženje problema.\nmicrosoft windows 10 ažuriranje error code


Medalje za decu iz "Maštolenda" - juGmedia\nMedalje za decu iz „Maštolenda“\nVRANJE/NIŠ – Nа trаdicionаlnim sportskim susretimа dece sа smetnjаmа u rаzvoju održаnim u Nišu, ekipа dnevnog borаvkа „Mаštolend“ iz Vranja okitilа se medаljаmа.\nU ogromnoj konkurenciji 11 dnevnih borаvаkа zа decu sа smetnjаmа u rаzvoju Južne i Jugoistočne Srbije i više od stotinu učesnikа, Miroslаv Đorđević iz vrаnjske ekipe osvojio je zlаto, а Rаdovаn Rаdenković bronzu u disciplini skok u dаlj, dok je srebrnа medаljа u kuglаnju pripаlа Igoru Sentiću.\nU ukupnom plаsmаnu ekipа iz Dnevnog borаvkа „Mаštolend“ osvojilа je fаntаstično drugo mesto, odmаh izа Dnevnog borаvkа „Mаrа“ iz Nišа, koji su ove godine bili domаćini. „Bilo je nаjvаžnije učestvovаti i družiti se, а osvojene medаlje sаmo su nаgrаdа zа nаš trud“, rekаo je Dejаn Trаjković koji je predvodio vrаnjsku ekipu.\nDržavna uprava: Leskovac poznat po roštilju, LIFFE i Miti Teokaroviću\nNovi rebalans budžeta za 2017. godinu na burnoj sednici\nOdbornici Skupštine opštine Vlasotince danas su po drugi put glasali za rebalans budžeta za 2017. godinu, koji je uvećan za 84 miliona dinara, pristiglih…\nNa Klinici za neurohirurgiju operacije kičme i za pacijente iz regiona?\nNa Klinici za neurohirurgiju u Nišu poznati španski hirurg Norberto Ventura uradio je četiri operacije deformiteta kičme uz primenu novih tehničkih…


Press Online :: Košarka :: Košarkaši i navijači Zvezde proslavili osvajanje Kupa\n12. 02. 2013. - Autor: Nebojsa Jankovic\nKošarkaši i navijači Zvezde proslavili osvajanje Kupa\nKošarkaši Crvene zvezde večeras su na terenima na Malom Kalemagdanu, zajedno sa nekoliko stotina navijača, proslavili osvajanje Kupa Radivoja Koraća, prvog posle sedam godina\nNajvatrenije pristalice crveno-belih su paljenjem baklji, vatrometom i povicima "Šampioni, šampioni" i "Sad si uzeo trofej Igore" pozdravili svoje ljubimce.\nProslavu su uveličali i trubači, glavni hitovi su bili "Đurđevdan" i "Marš na Drinu", ali je bilo i drugačijih, neprimerenih pesama pogrdnog sadržaja na račun Partizana, i vređanja trenera crno-belih Duška Vujoševića.\nUvreda nije bio pošteđen ni novinar SOS kanala Vladan Tegeltija.\nProslavi su prisustovali i predsednik kluba Nebojša Čović i potpredsednik Andrej Vučić.\nKošarkaši Crvene zvezde su večeras u Kragujevcu pobedili Partizan sa 78:69, u nastavku utakmice koja je bila prekinuta u nedelju. Meč je bio prekinut u 26. minutu pri rezultatu 43:43, zbog ulaska navijača u teren i nemilih scena na tribinama. "Večiti rivali" će već narednog vikenda imati novi duel, jer je na programu utakmica u okviru Jadranske lige.


Mišić: Srpskoj nije potreban novi zakon o radu | Frontal\nMišić: Srpskoj nije potreban novi zakon o radu\nPredsjednica Saveza sindikata Republike Srpske Ranka Mišić izjavila je da Sindikat nikada neće dati glas za promjene na štetu radnika i da Srpskoj u ovom trenutku nije potreban novi zakon o radu.\nMišićeva je istakla da su zemlje u regionu - Hrvatska, Srbija i Crna Gora - usvojile izmjene i dopune zakona o radu, kao i da se u Srpskoj nastoji donijeti novi zakon, za šta ne postoji nijedan razlog.\nOna je naglasila da su neopravdane teze pojedinih socijalnih partnera da i u Srpskoj treba mijenjati radničko zakonodavstvo, kao što je učinjeno u Srbiji i Hrvatskoj.\n"U Crnoj Gori najvažnija izmjena bila je da rad na određeno nakon dvije godine automatski pređe na neodređeno, ali mi to imamo. U Srbiji su imali godinu dana rada na određeno vrijeme i zahtjev je bio da se poveća na dvije i sada su tu izmjenu dobili, ali mi to imamo", rekla je Mišićeva na konferenciji za novinare u Banjaluci nakon sastanka sa generalnim sekretarom Saveza sindikata Crne Gore Markom Nikčevićem.\nOna je navela da je sa crnogorskim kolegom razgovarala i o solidarnosti i pomoći koju je Savez sindikata Crne Gore organizovao za poplavljene u Srpskoj i Federaciji BiH, te najavila da će 25 djece članova sindikata iz Doboja i Šamca biti gosti Dječijeg odmarališta "Lovćen" u Bečićima o trošku crnogorskog sindikata u periodu od 7. do 14. avgusta.\nGeneralni sekretar Saveza sindikata Crne Gore Marko Nikčević rekao je da je sindikat istrajao u svojim zahtjevima prošle godine, kada su donesene izmjene zakona o radu, te ponovio da je najvažniji zahtjev bio da se prevede rad na određeno vrijeme u rad na neodređeno po automatizmu za sve koji su dvije godine imali ugovor o radu.\n"Vidjećemo šta nas čeka u budućnosti. Nismo ni mi imuni na pritiske globalnih kapitalističkih kretanja. Za stečena prava radnika generacije su se godinama unazad borile i ne želimo da se izbrišu jednom normom pod uticajem globalnog kapitalizma", istakao je Nikčević.\nOn je dodao da je sindikatima u regionu trenutno teško, da je pred njima veliki izazov, jer globalni kapital i međunarodne finansijske institucije teže da uspostave neke nove odnose koji ne idu naruku radnicima.\nNikčević je naglasio da sindikat ne želi da Socijalni savjet u Crnoj Gori ili Ekonomsko-socijalni savjet u Republici Srpskoj bude "dekor za demokratiju", već mjesto gdje će biti dogovora.\n"Ne želimo da naše vlade u naše ime donose odluke, a mi da se bavimo posljedicama tih odluka, kao što je najčešće bilo", zaključio je Nikčević.\nĐokić: Srpska neće donositi zakon o radu po uzoru na zemlje regiona\nMinistar rada i boračko-invalidske zaštite Republike Srpske Petar Đokić rekao je da Srpska neće donositi zakon o radu po uzoru na zemlje regiona, nego da želi donijeti zakon koji će biti human prema radnicima, ali i podstaći dalji ekonomski rast i razvoj Republike.\n"To ne možemo učiniti samo jednim zakonom o radu, to možemo učiniti setom drugih zakona, od kojih smo neke već donijeli, a druge ćemo tek donositi", naveo je Đokić.\nĐokić je novinarima u Banjaluci rekao da po pitanju zakona o radu treba težiti što širem konsenzusu i dijalogu između ključnih aktera - Vlade Srpske, Unije udruženja poslodavaca i sindikata.\nOn nije želio komentarisati zakone o radu donesene u Srbiji i Hrvatskoj, ističući da Srpska treba da donese zakon u dijalogu sa ključnim partnerima, a da bi svaka preuranjena priča o konretnim rješenjima mogla izazvati negativne reakcije.\n27.07.2014. u 16:53h


September 2012 - Page 3 of 5 - Aviokarta.net\nAir One uspostavio liniju od Milana do Beograda\nItalijanska niskotarifna aviokompanija Air One (Er Uan) uspostavila je danas redovan saobraćaj između aerodroma Milano (Malpensa) i "Nikola Tesla" Beograd. Letovi će se od danas obavljati tri puta nedeljno: utorkom, četvrtkom i subotom, avionom Airbus A320.\nAvioni Air One će poletati iz Milana u sedam ujutro, sletaće u Beograd u 8:50 sati, a povratak je planiran\nVAŽNO: Radovi na autoputu prema aerodromu\nUpozoravamo putnike na mogući saobraćajni zastoj sutra (18. septembra 2012.) na autoputu prema aerodromu.\nUkoliko sutra putujete sa beogradskog aerodroma imajte u vidu moguće zatvaranje autoputa. Ako želite da izbegnete zastoj do aerodroma možete stići i preko Bežanijske kose i Ledina.\nZbog radova na sanaciji dalekovoda i montiranju provodnika preko kolovoza sutra će biti obustavljan saobraćaja na\nLufthansa – posledice štrajka i novi lowcost prevoznik\nNemački poslovni nedeljnik Virtšaftsvohe (WirtschaftsWoche) je objavio da je štrajk kabinskog osoblja Lufthanse koštao ovu kompaniju najmanje 100 miliona evra na osnovu izgubljene dobiti zbog toga što su putnici rezervisali karte na letovima drugih kompanija.\nUkupno u tri obustave rada Lufthansa je bila prinuđena da otkaže 1737 letova sa 187.614 putnika, piše interni Lufthansin časopis "Lufthanseat"\nŠpanske vlasti traže dodatnu kontrolu Ryanair-a\nBrojni učestali incidenti na letovima Ryanair-a u Španiji izazvali su burne reakcije španskih vazduhoplovnih vlasti.\n"Sad je dosta" poručuju Španci, a prenose brojni mediji. Nakon trećeg ozbiljnog incidenta ove kompanije u poslednja četiri dana, španske vlasti su odlučile da pokrenu istragu.\nU subotu (15. septembar) je avion Boeing 737-800 na letu od Bristola (Velika Britanija) do Reusa\nPiloti Srbije za depolitizaciju civilnog vazduhoplovstva\nSamostalni sindikat saobraćajnih pilota Srbije (SSSPS) je uputio pismo premijeru Ivici Dačiću u kome traži "depolitizaciju vazduhoplovstva".\nOni kritikuju nezainteresovanost Vlade za Jat i optužuju ministarstvo saobraćaja i Direktorat civilnog vazduhoplovstva da "izdaju odobrenja za letove stranim kompanijama bez ograničenja".\n"Teško je posmatrati najperspektivnije tržište u Evropi, sa prosečnim rastom broja putnika od 13 odsto kako ga\nAir France: Manje letova do Zagreba, Ljubljane i Beča\nAir France će u cilju smanjenja troškova izvršiti racionalizaciju mreže linija i frekvencija u regionalnom i srednjelinijskom saobraćaju.\nPrema planu od sledećeg letnjeg reda letenja biće smanjen i broj letova između Pariza i Zagreba, Ljubljane i Beča. Na sve tri rute biće ukinut po jedan dnevni let počev od narednog letnjeg reda letenja koji stupa na\nLOT počeo prodaju karata za letove Dreamliner-a\nDanas je počela prodaja aviokarata za letove poljske aviokompanije LOT koji će biti obavljani novim, najmodernijim avionom na svetu Boeing-ovim Drimlajnerom (Bopeing 787 – Dreamliner).\nDreamliner će se zvanično uključiti u flotu poljskog nacionalnog prevoznika sredinom novembra, a prve letove u redovnom saobraćaju počeće da obavlja od 16. januara 2013. Prva linija na kojoj će leteti\nLufthansa, Austrian i Swiss podižu cene od 18. septembra\nLufthansa Group je donela odluku o povećanju cena aviokarata u interkontinentalnom saobraćaju na letovima Lufthanse, Austrian Airlines-a i Swiss Air Lines-a.\nKao razlog za poskupljenje karata u Lufthansa grupi su naveli povećanje troškova leta u svim segmentima. Putnici treba da obrate pažnju da će u svim rezervacijama doći do automatskog povećanja cena od 18. septembra, tako\nAir One otvara liniju Milano-Beograd\nItalijanska niskotarifna aviokompanija Air One uspostaviće 18. septembra direktnu avionsku liniju Beograd – Milano (Malpensa), stoji u saopštenju aerodroma "Nikola Tesla" Beograd.\nSaobraćaj na novoj liniji će se odvijati tri puta nedeljno, svakog utorka, četvrtka i subote. Predviđeno vreme sletanja na aerodrom u Beogradu je 08:50 sati, a povratak ka aerodromu Malpensa će se obavljati u\nPočeo ILA Berlin Air Show\nU Berlinu je juče počeo petodnevni međunarodni vazduhoplovni sajam i aeromiting ILA Berlin Air Show (od 11. do 16. septembra 2012). Sajam je otvorila nemačka kancelarka Angela Merkel, na novoj lokaciji – pored novog berlinskog aerodroma (BER).\nILA Berlin Air Show se ove godine održava u novom prostoru Berlin ExpoCenter Airport koji se nalazi južno od


PISA test: Đaci u Srbiji daleko od proseka EU\nKoordinatorka PISA testiranja Dragica Pavlović Babić ocenila da je napravljen mali pomak na poslednjem PISA testiranju, ali da je to daleko od evropskog proseka\nOna je gostujući na RTS-u rekla da kada se uporedi koliki je napredak ostvaren u odnosu na prethodne cikluse, a koliki nas jaz deli do prosečnog postignuća, "onda vidimo da je potrebno da ubrzamo tempo".\n"U proseku između 40 i 50 poena na skali nam nedostaje da bi bili na nivou evropskog proseka, a napredujemo za 3,4,5 poena", rekla je Pavlović Babić.\nOna je naglasila da se nikako ne može oceniti da je malo ono što deca uče u školi, već da su nastavni programi obimni, da se učenici suočavaju sa gradivom koje je prenatrpano različitim činjenicama i koje nije međusobno povezano.\n"To je gradivo koje nije prijemčivo, sa kojim ne znate šta ćete. Nedostaje mu funkcionalni aspekt- primena", rekla je ona.\nPavlović Babić je naglasila da bi se stanje popravilo neophodne su korekcije u sistemu obrazovanja, odnosno da se način rada, gradivo, rad u učionici prilagodi i promeni.\nRezultati četvrtog ciklusa PISA testiranja sprovedenog u Srbiji 2012. pokazali su da prosečno, 40 odsto đaka u Srbiji funkcionalno je nepismeno u matematici, a oko 33 odsto njih pokazuje niska postignuća iz čitalačke pismenosti.


Sto miliona ljudi moralo da napusti svoje domove, gde je Srbija na izbegličkoj ruti - Izazov\nSto miliona ljudi moralo da napusti svoje domove, gde je Srbija na izbegličkoj ruti\nSve je manje izbeglica koje mogu da se vrate svojim kućama i uprkos tek nedavno zaustavljenoj pandemiji, broj ljudi, koji su napustili svoje domove zbog progona, oružanih sukoba, prirodnih katastrofa i posledica klimatskih promena popeo se na 100 miliona.\nNajviše prisilno raseljenih je na američkom i azijskom kontinentu. I Evropa je odavno postala privremeni ili trajni dom za milione raseljenih i izbeglih sa Bliskog istoka, iz Severne Afrike, a sada i za više miliona Ukrajinaca.\nStefani Krause, v.d. šefice predstavništva Visokog komesarijata UN za izbeglice (UNHCR) u Srbiji rekla je, gostujući u Beogradskom programu, da je veoma je tužna cifra od 100 miliona ljudi koji su prisilno raseljeni i to je najveća ikada zabeležena cifra.\n"Plašimo se da će se ovaj trend nastaviti kada vidite podatak od 100 miliona osoba – to je 1 procenat svih ljudi na svetu, kada poredite sa Srbijom 17 puta više od celog stanovništva Srbije", ističe Stefani Krause.\nPrema njenim rečima, ljudi moraju da napuste domove da bi potražili bezbednost zbog sukoba, ratova, kršenja ljudskih prava.\nNaglašava da je potraga za bezbednošću ljudsko pravo i odnosi se na sve bilo gde da se nalaze.\nKoliko je raseljenih iz Ukrajine, u kojim zemljama borave\nKao kaže, rat u Ukrajini je doveo do masovnog raseljavanja, oko 5 miliona Ukrajinaca je otišlo iz te zemlje i uglavnom tražilo bezbednost u Evropi.\nVećina izbeglica su u Poljskoj, Moldaviji, Rumuniji, Slovačkoj, Češkoj, a takođe u Nemačkoj, Portugaliji i Srbiji.\nNa početku, krajem februara i u martu stotone hiljada ljudi su svakodnevno prelazili granice, sada su brojke pale, ima Ukrajinaca koji su se vratili kući.\nMoramo da pratimo situaciju da li će da bude stabilna, koliko dugo će trajati sukob, da li je moguće za one koji su se vratili da ostanu tamo ili da se ponovo vrate u zemlje u kojima su našli utočište, većeine su žene i deca, napominje ona.\nKakva je pomoć potrebna na izbegličkom putu\nStefani Krause kaže da je veoma bitno da granice ostanu otvorene, da svuda u svetu izbleglice mogu da uđu na teriotriju u kojoj traže azil, i da podnesu zahtev za azil.\n"Srbija je aktivirala meru privremene zaštite, koja obezbeđuje legalan boravak Ukrajincima, momentalni prstup tržištu rada i školskom i zdravstvenom sistemu", dodaje ona.\nBitno je da ljudi u prvih nekoliko nedelja dobiju smeštaj i zadovolje im se osnovne potrebe poput hrane ali da imaju i pristup zdravstvenim službama ako je potrebno.\nNapominje da ima izbeglica koje su preživele traumatska iskustva, videli ljude kako gube živote, ginu, pa im je potrebna pomoć da prebrode traume.\nU srednjoročnom i dugoročnomm periodu radi se o izgradnji novog života, da deca nauče jezik zemlje u kojoj su ostali, da odrasli nađu zaposlenje, da izađu iz kolektivnog smeštaja.\nKako se Srbija pokazala u krizi\nKaže da je Srbija vrlo brzo reagovala i već u martu je aktivirala reagovanja u kriznim situacijama koja obezbeđuju smeštaj Ukrajincima i donela je odluku o privremenom smeštaju, legalnom boravku Ukrajinaca u trajanju od jedne godine i omogućila im momentalni pristup tržištu rada i obrazovanja.\nNavodi podatak da se oko 70 porodica nalazii u centru u Vranju, a ukupno ima 7.700 izbeglica iz Ukrajine u Srbiji koji su registrovali boravak, ali se ne zna tačan broj.\nMaloletna deca koja napuštaju domove\nGledajući situaciju širom sveta, Stefani Krause podvlači da je 100 miliona prisilno raseljenih, od toga 42 odsto su deca.\nDeca su najugroženija kategorija, a ona koja su došla sama su još više ugrožena. Vlada Sribije obezbeđuje specijalizovne usluge za decu bez pratnje, pojačan je sistem starateljstva, dodaje ona.\nŠto se tiče Ukrajine, nema dece bez pratnje, a što se tiče dece iz Avanistana – 60 dece je bez pratnje, zaključila je Stefani Krause.


Evropska energetska zajednica uvela sankcije Bosni i Hercegovini - Akta.ba\nZbog kršenja Direktive o sumporu u gorivima i nepoštivanja energetskih paketa o energiji i plinu.\n18.01.2021. 08:12 / Izvor: Akta.ba\n"Tačno je da su uvedene sankcije Bosni i Hercegovioni i ta država neće sudjelovati u donošenju odluka o pitanjima budžeta Evropske energetske zajednice i izvršenja budžeta u razdoblju od dvije godine, osim ako u međuvremenu otkloni predmetne povrede", kazao je Kopač.\nOd svih zemalja, članica Energetske zajednice, samo u BiH se, kada su u pitanu naftni derivati, može još uvijek koristiti Euro 3, dok je evropski standard Euro 5. Donošenje odluke o kvalitetu tečnih naftnih goriva sprječavaju uvozni naftaški lobiji iz oba entiteta, jer na taj način na tržište mogu plasirati goriva koja u sebi imaju znatno veće količine sumpora. Godinama se u ladicama\nVijeća ministara BiH nalazi nacrt odluke koja reguliše ovu problematiku i koja nalaže smanjenje sumpora na najviše 1 posto, ali Vijeće ministara do sada je nije usvojilo.\nNaime, od 2017. godine je u proceduri taj zakon, ali je prošli saziv Vijeća ministara entitetima poslao različite materijale, tako da nije došlo do usaglašavanja. Prema tom zakonu, planirano je da se nadležnost za pitanja gasa prebaci na Državnu regulatornu komisiju za električnu energiju DERK. Međutim, kadrovi iz Republike Srpske na državnom novou trenutno blokiraju usvajanje tog zakona. Prema informacijama Istrage, usvajanje tog zakona traži i MMF i to je jedan od preduslova za novu tranšu BiH.\n#Evropska energetska zajednica


Dan online - Sport: Crna Gora pala za jednu poziciju - 2015-10-22\nSport EVROPSKA ODBOJKAŠA KONFEDERACIJA OBJAVILA NOVU RANG LISTU Crna Gora pala za jednu poziciju\nEvropska odbojkaška konfederacija (CEV) je, nakon završetka Evropskog prvenstva u Italiji i Bugarskoj, objavila najnoviju rang listu, na kojoj je reprezentacije Crne Gore 21. u Evropi, sa 168 poena. To je pad za jednu poziciju, s obzirom da je na prošloj rang listi Crna Gora bila 20. reprezentacija Evrope. Rusija je zadržala prvo mjesto sa 330 bodova, bronzana za šampionata Evrope, Italija je na drugom (326), a na treće se probila Bugarska (320), koja je nakon osvajanja četvrtog mjesta na nedavno završenom šampionatu Starog kontinenta napredovala za dvije pozicije. Četvrta je Poljska (318), peta Njemačka (318), dok je eliminacijom u četvrtfinalu Srbija izgubila četiri pozicije, i sada je šesta u Evropi (316). Na sedmom mjestu je ostala Francuska (296), novi prvak Evrope, osma je Finska (264), deveta Belgija (262), dok se u top 10 probila Slovenija (260), najprijatnije iznenađenje EP, gdje je osvojila srebro, prvu medalju u svojoj istoriji. Hrvatska je napredovala četiri pozicije i sada je na 18. mjestu, zahvaljujući nastupu na EP. Od ostalih ekipa iz bivše Jugoslavije Makedonija se nalazi na 23, a Bosna i Hercegovina na 37. mjestu.T.B.


Održan sastanak u okviru projekta „Unapredimo sport u Vojvodini“ - ePancevo\nPodsekretarka pokrajinskog sekretarijata za sport i omladinu Aranka Binder zajedno sa svojim stručnim timom, održala je, u Gradskoj upravi grada Pančeva, četvrti radni sastanak u okviru projekta „Unapredimo sport u Vojvodini“ na temu „Funkcionisanje sporta na lokalnom nivou“.\nSastanku su prisustvovali Slobodan Bitević, predsednik Sportskog saveza Pančeva, Dejan Perić, sekretar Sportskog saveza Pančeva, Biljana Mioč, iz Sekretarijata za javne službe i socijalna pitanja Gradske uprave grada Pančeva, kao i predstavnici opština Kovin, Kovačica i Opovo.\nCilj projekta je da se lokalnim samoupravama i sportskim savezima predstave mehanizmi podrške pokrajinskih i republičkih institucija i mogućnosti da se ti resursi iskoriste na najbolji mogući način, kako bi se uslovi za sport podigli na viši nivo.\nPlanirano je da se realizuje ukupno jedanaest radnih sastanaka. Na svakom od ovih sastanaka, biće zastupljene tri do pet jedinica lokalnih samouprava, koje će za tu priliku delegirati svoje predstavnike iz redova članova veća zaduženih za sport, predsednika i generalnih sekretara opštinskih/gradskih sportskih saveza.\nKljučni ciljevi i benefiti realizacije ovog projekta za sve njegove učesnike bili bi: edukacija i razmena iskustava; definisanje prioriteta i pravci daljeg delovanja; kvalitetnije vertikalno i horizontalno institucionalno povezivanje svih činilaca sistema sporta u APV; pokretanje novih razvojnih programa, izrada analize stanja sporta u AP Vojvodini, izrada novih baza podataka.


Srbi iz Crne Gore: Susret s Putinom impuls za stabilnost regije (video) - 18.01.2019, Sputnik Srbija\nPosjeta Vladimira Putina Beogradu bila je ne samo veliki događaj za Srbiju, već i za čitav region u cjelini, saglasni su politički predstavnici Srba iz Crne... 18.01.2019, Sputnik Srbija\nvesti, svet, srbija, crna gora, vladimir putin, andrija mandić, marko milačić, region\n20:01 18.01.2019 (Osveženo: 03:51 26.08.2021)\n© Foto : Demokratski frontVladimir Putin sa liderima Srba iz Crne Gore\nPosjeta Vladimira Putina Beogradu bila je ne samo veliki događaj za Srbiju, već i za čitav region u cjelini, saglasni su politički predstavnici Srba iz Crne Gore Marko Milačić i Andrija Mandić.\nPredsjednik Prave Crne Gore Marko Milačić smatra da je posjeta predsjednika Ruske Federacije Vladimira Putina Srbiji impuls za stabilnost čitave regije.\n„Bila mi je izuzetna čast što sam bio pozvan i imao priliku da razgovaram sa Vladimirom Putinom, koji me je oduševio svojim pristupom i svojom srdačnošću. Ta posjeta predstavlja ozbiljan impuls za povećanje ruskog uticaja na Balkanu“, kazao je Milačić za Sputnjik.\nOn je ocijenio da je takođe veoma važno i što su politički predstavnici Crne Gore, iako iz redova opozicije, dobili priliku da ruskom predsjedniku prezentiraju određene stavove crnogorske strane, ali dodaje da je istovremeno i tužno da u Beogradu nije bilo predstavnika zvanične Podgorice.\n„Ali svakako je velika stvar što su u Palati Srbija bili i predstavnici Crne Gore, pa i ja lično, i da smo imali priliku da razgovaramo sa predsjednikom Putinom, što je vrlo važno za građenje nekih budućih odnosa između Crne Gore i Rusije, koji sada nažalost moraju da se grade nekim dugim kanalima, imajući u vidu da su trenutno na snazi sankcije i antiruska histerija režima u Crnoj Gori“, istakao je Milačić.\nJedan od lidera Demokratskog fronta (DF) Andrija Mandić takođe smatra da je dolazak Vladimira Putina u Beograd bio veliki dan kako za Srbiju, tako i za čitav srpski narod koji živi izvan Srbije.\n„Imam privilegiju da predstavljam srpski narod iz Crne Gore i zahvaljujem se onima koji su me pozvali da budem dio ove velike i rekao bih istorijske priče. Znam da u Crnoj Gori većina građana voli Vladimira Vladimiroviča Putina i znam da su naši preci bili vezani dominantno za Rusiju. Danas nažalost prolazimo kroz jednu krizu, ali i to će se jednom zvati juče, zato što će se naš narod na prostoru Crne Gore, ali i na drugim prostorima, izboriti za istinu i odbraniti tradicionalne vrijednosti“, kazao je Mandić juče za Sputnjik u Palati Srbija.\nMandić je naglasio da danas u Crnoj Gori postoje mnogi koji su se odrekli tih tradicionalnih vrijednosti, ali i dodao da ne sumnja da će se većina kada prođu smutna vremena vratiti onome što su voljeli njihovi preci.\nOn je istakao i da sama činjenica što su politički predstavnici Srba iz Crne Gore mogli da se sretnu sa Vladimirom Putinom predstavlja „veliku pomoć i znači mnogo našem narodu“, te da to predstavlja signal da Rusija ipak nije zaboravila Crnu Goru.


INCKO JE MEGAFON BOŠNJAČKE POLITIKE – Top Portal\nsubota 04 jula 2020 / 2:54\nKomentarišući stav OHR-a da visoki predstavnik u BiH neće prisustvovati komemoracijama srpskim žrtvama dok se ne prestane negirati navodni genocid u Srebrenici i govoriti protiv BiH, Košarac je rekao da je to samo jedna u nizu potvrda da je Incko „megafon bošnjačke politike“.\n„Incko je na strani bošnjačke političke elite i njihovih nacionalnih interesa, iako bi visoki predstavnici i predstavnici međunarodne zajednice trebalo da imaju jednak pristup svim, pa i nacionalnim pitanjima tri konstitutivna naroda“, smatra on.\n„Incko ne smije da se svrstava samo na jednu stranu – stranu Bošnjaka, koji kada god zapadnu u bilo kakvu političku utakmicu imaju za partnera visokog predstavnika, umjesto da partnerstvo razvijaju sa predstavnicima druga dva konstitutivna naroda“, rekao je Košarac.\n„Naš stav je vrlo jasan i od njega nećemo odustati – ratni zločin počinjen je i nad srpskim narodom. Bila je to politika Alije Izetbegovića, te političkog i vojnog vrha takozvane republike BiH koja je bazirala svoj politički imerativ da BiH bude isključivo muslimanska zemlja“, podsjetio je Košarac.\n„Ovakve izjave visokog predstavnika ne doprinose razvoju dobrih odnosa, niti jednom demokratskom, razvijenom odnosu u BiH. Ne doprinose ni tome da se složimo da su stradala sva tri naroda, jer je činjenica da su svi stradali i da za ratne zločine treba da odgovaraju svi, bez obzira kako se ko zove“, rekao je Košarac.\nOn je rekao da se nastavlja uplitanje dijela međunarodne zajednice i visokog predstavnika u percepciju dešavanja u ratnom periodu u BiH, „kao i podrška Haškom tribunalu i Sudu BiH koji dijeli selektivnu pravdu, umjesto da na univerzalan način procesuiraju ratne zločine u BiH“.\n„Očigledno je da visoki predstavnik daje podršku samo bošnjačkim interesima i to potvrđuje naš stav da je neophodno da napusti BiH, koja ne može napredovati sve dok su visoki predstavnici samo u funkciji jednog naroda“, dodao je Košarac.\n„Visoki predstavnik ima mogućnost da nametne zakon, jer ima bonska ovlaštenja, ali zakoni koji su nametali visoki predstavnici nisu imali pozitivne efekte. Osim toga, nametnute zakone neophodno je verifikovati u parlamentu BiH. Mi smo za univerzalan pristup procesuiranja ratnih zločina, ali nećemo nikada dati verifikaciju falsifikatima koji promoviše bošnjačka komponenta i visoki predstavnik“, poručio je Košarac.\n„Svjedoci smo različitih oblika falsifikata o događajima u Srebrenici, a istinu osporavaju određene strukture okupljene oko visokog predstavnika“, ocijenio je Košarac.


Zašto je zapostavljena evropska šampionka? - Sportske.net\nZašto je zapostavljena evropska šampionka?\nTrener talentovane srpske atletičarke, koja je nedavno osvojila i zlato na Evropskom prvenstvu u u krosu u juniorskoj konkurenciji, razočaran što ju je Olimpijski komitet Srbije ponovo ''zaobišao'' u izboru najboljih sportista godine. Takođe, Zilkić je upozorio i da OKS pravi istu grešku kao i svojevremeno sa Natašom Janić.\nStručnjaci za sportsku medicinu na usavršavanju u KataruDivac: "Počeli smo da okupljamo sponzore za Rio"Da se nastavi uspešan niz...OKS - Milica i Andrija najbolji u 2012.Evropske igre od 2015, Divac zadovoljan!\nAtletski trener Rifat Zilkić rekao je danas da je Olimpijski komitet Srbije (OKS) pogazio svoje kriterijume prilikom izbora najboljeg mladog sportiste u državi i da je doneo odluku na štetu evropske šampionke i svetske vicešampionke Amele Terzić.\n"Terzićeva je četiri godine kandidat za najboljeg mladog sportistu Srbije i uvek se njenom izboru ispreči lobiranje nekog od Saveza. Ranije su to bili Plivački i Odbojkaški savez Srbije, a sada je prevagnuo vaterpolo", rekao je Zilkić novinarima u Novom Pazaru.\nOvaj atletski stručnjak je dodao i da je svojevremeno od generalnog sekterara OKS Đorđa Višackog dobio uveravanja da se kod izbora najboljih više vreduju dostignuća u pojedinačnim sportovima.\nOn je dodao da se OKS ogrešio o Terzićevu kao ranije o Natašu Janić.\nZilkić je novinarima rekao da je 19-godišnja Novopazarka imala "ozbiljne ponude" da nastupi za reprezentacije Turske, Nemačke i Bosne i Hercegovine, ali da ih je odbila i rešila da ostane u Srbiji.


► UN, OEBS povodom pandemije pozivaju vlade da štite slobodu informisanja i rad\nOni uvažavaju opštu zabrinutost zbog pandemije, poručuju da razumeju i podržavaju napore stručnjaka za javno zdravstvo i država za zaštitu zdravlja i ljudskog života, medjutim ukazuju da zdravlje ljudi "zavisi i od pristupa tačnim informacijama o prirodi pretnji i sredstvima za zaštitu" - ističu Dejvid Kaie, specijalni izvestilac UN za promociju i zaštitu prava na slobodu mišljenja i izražavanja, Harlem Dezir, predstavnik OEBS-a za slobodu medija, i Edison Lanca, specijalni izvestilac IACHR za slobodu izražavanja.\nPravo na slobodu izražavanja, kaže se dalje u zajedničkoj izjavi poslatoj iz Ženeve, Vašingtona i Beča, "obuhvata pravo na traženje, primanje i prenošenje informacija i ideja svih vrsta, bez obzira na granice, putem bilo kojih medija, a odnosi se na sve i svuda, i može biti podložno samo uskim ograničenjima".\nS tim u vezi, oni ističu da je "od suštinskog značaja da vlade daju istinite informacije o prirodi pretnje koju predstavlja koronavirus", i to svima i u svim dostupnim formatima, "s posebnim fokusom na obezbeđivanje pristupa informacijama onima sa ograničenim pristupom internetu" i onima kojima invaliditet to otežava.\nDrugo, oni podvlače da je "pristup internetu presudan u vremenu krize".\nZato je "od suštinskog značaja da se vlade uzdrže od blokiranja pristupa internetu", a "naročito u vanrednim situacijama, kada je pristup informacijama od presudnog značaja, široka ograničenja pristupa Internetu ne mogu se opravdati interesima javnog reda ili nacionalne bezbednosti".\nTreće, piše u zajedničkoj izjavi, "pravo pristupa informacijama znači da vlade moraju ulagati izuzetne napore da zaštite rad novinara".\n"Novinarstvo ima ključnu ulogu u vreme vanredne situacije u javnom zdravstvu, posebno kada je cilj informisanje javnosti o kritičnim informacijama i praćenje vladinih akcija", piše u tekstu.\nTri eksperta zato "pozivaju sve vlade da snažno sprovode svoje zakone o slobodi informisanja kako bi osigurale da svi pojedinci, a posebno novinari, imaju pristup informacijama"\nČetvrto, piše u zajedničkoj izjavi, "delimo zabrinutost da bi lažne informacije o pandemiji mogle dovesti do zdravstvenih problema, panike i poremećaja".\nZato je "od suštinskog značaja da se vlade i internet kompanije u prvom redu s dezinformacijama bore tako što će pružati pouzdane informacije".\nPribegavanje drugim merama, piše dalje, "kao što su povlačenje vesti i cenzura, mogu rezultirati ograničavanjem pristupa važnim informacijama za javno zdravlje", te bi se takve mere mogle preduzeti "samo ako ispunjavaju standarde nužnosti i proporcionalnosti".\n"Svaki pokušaj kriminalizacije prenošenja informacija koje se odnose na pandemiju, može stvoriti nepoverenje u institucionalne informacije, odložiti pristup pouzdanim informacijama i obeshrabriti slobodu izražavanja", upozoravaju eksperti.\nOni, kao peto, navode da svesni sve veće upotrebe nadzorne tehnologije radi praćenja širenja korona virusa, traže da, iako potrebni, "presudno je da takvi alati budu ograničeni" i da se pritom "strogo štite prava pojedinca na privatnost, nediskriminaciju, zaštitu novinarskih izvori i druge slobode".\n"Države takođe moraju da zaštite lične podatke pacijenata", te "snažno pozivamo da se svaka upotreba takve tehnologije pridržava najstrože zaštite i da bude dostupna samo u skladu s domaćim zakonom koji je dosledan međunarodnim standardima o ljudskim pravima", piše na kraju zajedničke izjave eksperata i zvaničnika UN, OEBS i IACHR za slobodu izražavanja.\nsloboda izražavanja /


Vašington - Svet nikada nije bio tako blizu početku nuklearnog rata, smatra bivši američki ministar odbrane Vilijem Peri.\nKao još jedan razlog za zabrinutost, Peri je naveo i to što SAD i njihovi najbliži konkurenti Rusija, Kina, Indija i druge zemlje u neobičnoj trci u naoružanju stvaraju sve destruktivnije oružje, a novine u toj oblasti se pojavljuju sve češće, prenosi Sputnjik. Bivši ministar je podsetio da je Pentagon već upozorio Kongres da će mu u narednih 20 godina biti potrebne velike količine novca — oko 450 milijardi dolara. Planirano je da se tim novcem, između ostalog, naprave novi bombarderi, podmornice i rakete. Peri sa ironijom naglašava da se sve to dešava na kraju mandata predsednika Baraka Obame, koji je u aprilu 2009. godine u svom govoru u Pragu obećao da će raditi na stvaranju sveta bez nuklearnog oružja. "Mi često razmišljamo o opasnosti od nuklearne katastrofe koja je pretila tokom Hladnog rata, ali ta opasnost se sada vraća. To se dešava zbog konstantnog pogoršanja odnosa sa Rusijom. Sve, naravno, nije tako loše kao u vreme Hladnog rata, ali tako je trenutno", rekao je Peri. Bivši šef Pentagona takođe je istakao da je povećan broj pretnji u poređenju sa onima iz vremena Hladnog rata. "Suočeni smo sa dve nove vrste opasnosti, koje nisu postojale u Hladnom ratu. Jedna od njih je rizik od nuklearnog terorizma, a drugi — regionalni nuklearni rat, na primer izmedu Indije i Pakistana. Kada dodate te dve komponente u jednačinu, rizik od nuklearne katastrofe postaje veći", zaključio je on.\n« Sprečeno prinudno iseljenje zbog "Beograda na vodi" Švajcarci su odbili 2.200 €, šta će reći Finci »


Politika kvaliteta - FOKA\nOsnovna politika preduzeća Foka d.o.o. je posvećenost svih zaposlenih ispunjavanju zahteva kupaca i prevazilaženju njihovih očekivanja.\nSve proizvode i usluge isporučujemo na najvišem nivou kvaliteta na vreme i u traženoj količini, istovremeno osiguravajući bezbednost hrane sprečavanjem negativnih uticaja koji mogu da ugroze bezbednost potrošača, funkcionalni integritet i delotvornost finalnog proizvoda;\nPodižemo nivo zadovoljstva, znanja i svesti zaposlenih u cilju poboljšanja kvaliteta, higijene i bezbednosti hrane i ličnog razvoja;\nOstvarimo partnerske odnose međusobnog poverenja i poštovanja sa našim kupcima, dobavljačima i društvom;\nKontinuirano poboljšavamo kvalitet proizvoda, procesa i sistema kao i higijenu i bezbednost hrane u našim proizvodima i procesima, delujući kao lider u regionu, a na evropskom i svetskom tržištu kao proizvođač fleksibilne ambalaže prepoznatljiv po kvalitetu i dizajnu.\nNaše ciljeve ćemo ostvariti implementacijom i stalnim poboljšanjem integrisanog sistema upravljanja kvalitetom i bezbednosti hrane, koji je usklađen sa važećim standardima ISO 9001 i FSSC 22000 i važećim zakonskim zahtevima i propisima kao i poštovanjem zakonske regulative.


"DOBROTVORI"- Pet od šest dobavljača kisika u BiH neovlašteno snabdijeva zdravstvene ustanove « OTPOR.Media\n“DOBROTVORI”- Pet od šest dobavljača kisika u BiH neovlašteno snabdijeva zdravstvene ustanove\nTransparency International u BiH zatražio je Agencije za lijekove i medicinska sredstva BiH i entitetskih zdravstvenih inspekcija da pokrene inspekcijski nadzor nad pet dobavljača koji su u proteklom periodu neovlašteno snabdijevali medicinskim kisikom javne zdravstvene ustanove.\nTI BiH je dobio službenu potvrdu Agencije da dozvolu za promet lijekovima nema pet od ukupno šest poduzeća koja su u proteklom periodu putem javnih nabavki sklapala ugovore sa javnim zdravstvenim ustanovama.\nRadi se o firmama TGT TEHNOGAS, ISTRABENZ PLINI doo Breza, KRAS doo Laktaši, TEHNOGAS Kakmuž i Milojević Gilje Gas.\nOve firme su bez dozvole za promet lijekovima u proteklom periodu snabdijevale brojne zdravstvene ustanove kisikom. Među njima se po podacima kojima TI BiH raspolaže nalaze Klinički centar Republike Srpske, bolnice u Gradišci, Nevesinju, Sanskom Mostu, Doboju, Bijeljini, Trebinju, Prijedoru te brojni zavodi i domovi zdravlja.\nNa ovaj problem TI BiH je ukazao još u lipnju ove godine kada je tražio od Agencije da pokrene inspekcijski nadzor nad firmom koja je snabdijevala JZU Bolnica Trebinje, jer se nije nalazila u javnom registru. TI BiH je tek neki dan dobio službeni dopis od Agencije koji se prethodno pojavio u medijima, a koji pokazuje da je inspekcija utvrdila da se tehnički plin koristio u medicinske svrhe čime se ugrožavalo zdravlje pacijenata.\nZbog toga posebno zabrinjava činjenica da su nadležni ignorirali upozorenja inspektora, a da je reakcija uslijedila tek nakon pritiska javnosti, ali i politizacije cijelog slučaja. Zato TI BiH apelira na nadležne da ispitaju i sankcioniraju odgovorne bez izuzetka, te zabrane promet medicinskim kisikom svim firmama koje za to ne ispunjavaju uvjete.\nAfera koja bi mogla srušiti političkog vožda Milorada Dodika, za sve je kriv kisik iz Hrvatske!\nOvaj proces mora se uraditi što hitnije i bez uplitanja politike i međustranačkih obračuna, a nadležni su dužni iskoristiti sve zakonske mogućnosti da osigura zdravstvenim ustanovama kontinuirano snabdijevanje.\nPrethodni članakNačelnik Gruda ima planove osigurati kvalitetu života građana, ali zasad “koliko para, toliko muzike”\nSljedeći članak2.listopad, godišnjica smrti fra Petara Bakule


Auto magazinkia sorento Archives - Auto magazin\nPočetna strana » kia sorento\nNajviša ocena za Kia Sorento na kreš testu\nNovi sportski terenac Kia Sorento nedavno je dobio najvišu moguću ocenu za bezbednost u sudarima na Euro NCAP testovima. Cela Sorentova gama među kojima je i plug-in hibrid je od strane ovog nezavisnog evropskog udruženja za izvođenje simulacija sudara dobila maksimalnih 5 zvezdica. Sorento je kod zaštite odraslih putnika osvojio 82 % od svih mogućih bodova, 85 % bodova kod zaštite dece, 63 % kod zaštite pešaka i 87 % od svih mogućih bodova u kategoriji bezbednosnih sistema asistencije. [vc_row][vc_column][vc_column_text]Euro NCAP je Sorenta pohvalio zbog putničkog dela koji je prilikom sudara ostao stabilan, kao i zbog dobre zaštite na svim\nNovi Kia Sorento koči i posle sudara\nNovi Sorento je prvi model Kije opremljen Kijinim inovativnim višestepenim kočnim sistemom (MCB – Multi-Collision Brake system), koji pomaže kod sprečavanja povreda u sekundarnim sudarima nakon početnog sudara MCB automatski koči nakon aktiviranja vazdušnih jastuka Sistem je namenjen sprečavanju ili smanjenju težine povreda kod sekundarnih sudara do kojih može doći kada se vozilo još zaustavlja, često izvan vozačeve kontrole. Sistem se aktivira nakon otvaranja vazdušnih jastuka, što je indikator rizika od povreda i zahteva posredovanje. Nakon aktiviranja sistem meri brzinu vozila i promene smera, dok sistem kočenjem odgovarajućim intenzitetom kontrolisano zaustavlja vozilo. Sistem prati položaj papučica kako bi proverio da\nNovi Kia Sorento će se parkirati preko daljinskog\nKia je objavila da će novi Sorento, koji u Evropu dolazi na jesen, biti opremljen novom funkcijom daljinskog parkiranja (RSPA – Remote Smart Parking Assist). Sistem sa upotrebom dugmeta na pametnom ključu vozačima olakšava pomeranje vozila na uskim parking mestima. Sorento 4. generacije će biti prvi model Kije u Evropi, koji će nuditi RSPA, što će olakšati parkiranje ovog velikog sportskog terenca na uskim parking mestima. Tehnologija je osmišljena sa ciljem lakšeg izlaženja iz vozila i pristupa vozilu ili kada se vozač i saputnici nađu u situaciji kada neko parkira preblizu njihovom vozilu. RSPA će u Evropi biti raspoloživ kod


Održan jesenji kamp na Velikom ratnom ostrvu| Grad Beograd\nOdržan jesenji kamp na Velikom ratnom ostrvu\nJavno komunalno preduzeće „Zelenilo – Beograd” je od 12. do 15. oktobra organizovalo 14. tradicionalni jesenji kamp na Velikom ratnom ostrvu, saopšteno je iz ovog preduzeća.\nKamp je obuhvatio studente više fakulteta Univerziteta u Beogradu, sa ciljem sticanja dodatnog znanja van redovnog nastavnog programa fakulteta. Učestvovali su predstavnici stručnih institucija, studenti i profesori Tehnološko-metalurškog, Biološkog, Šumarskog i Geografskog fakulteta.\nS obzirom na epidemiološku situaciju u Srbiji, raspored aktivnosti kampa bio je prilagođen preporukama stručnih institucija. Prvi put ove godine kamp je bio organizovan tako da je svaki dan bio rezervisan samo za po jedan fakultet, to jest studenti, profesori i saradnici određenog fakulteta su organizovali dnevne aktivnosti svoga fakulteta (predavanja, vežbe, obilazak ostrva).\nTako su prvog dana kampa profesori i saradnici Šumarskog fakulteta imali aktivnosti sa svojim studentima. Drugog dana na ostrvu su bili profesori i saradnici sa Tehnološko-metalurškog fakulteta. U sredu su učesnici sa Geografskog fakulteta raspravljali, uz šetnju po ostrvu, o zaštiti prirode, problemima u sistemu upravljanja, kao i o aktuelnim dešavanjima i projektima u oblasti zaštite. Poslednji dan kampa bio je rezervisan za Biološki fakultet i aktivnosti na uzorkovanju i merenju parametara vodenih staništa, a organizovana je i istraživačka šetnja kroz sve zone zaštite radi opservacije ptica, navodi se u saopštenju.


Moto vesti iz protekle nedelje - BJBikers.com Moto vesti iz protekle nedelje\nPoslednji novembarski petak je pred nama. Sezona vožnje je zasigurno završena, ali to nas ne sprečava da vam redovno donosimo moto vesti iz protekle nedelje.\nDanas smo za vas izdvojili sledeće vesti:\nPotvrđen dolazak nove Superleggere -a.\nKlaudio Domenikali najavio je da ćemo uskoro imati prilike da vidimo novu specijalnu verziju Ducati -ja V4R. To u prevodu znači da ćemo videti novi model Superleggera -a. Ducati je i u prošlosti od svojih superbajk modela pravio i ograničenu specijalnu verziju pod nazivom Superleggere. U direktnom prevodu sa italijanskog, Superleggere znači “veoma lagan” što se poklapa sa činjenico da su sve prethodne Superlegere imale mnoštvo komponenti izrađenih od karbona.\nUltra laku verziju Panigale -a uvek je pratila i ulta visoka cena. Domenekali je potvrdio i to da će cena biti visoka, ali i da će se zaista raditi o specijalnoj verziji motocikla kakva se retko viđa. U prilog svoj ekskluzivnosti doprinosi i činjenica da će Superleggera biti napravljena u svega 500 primeraka.\nKawasaki ZZR1400 odlazi u istoriju\nIz Kawasaki -ja je stigla objava da od 2020. godine ZZR1400 neće više biti u prodaji. Kawasaki ZZR1400 prvi put se u prodaji našao 2004. godine kada je uzdrmao tržište sa svojim moćnim agregatom od 197 KS. Tada je pomerio granice gurnuvši sa trona Suzuki Haybusa -u 1300 koji je do tada važio za najmoćniji motocikl.\nMeđutim, pošto Kawasaki u svojoj ponudi ima moćni Ninja H2 SX sa turbopunjačem koji je trenutno najsnažniji motocikl u prodaji, više nema potrebe za sada već vremešnim ZZR -om 1400.\nMark Markez uspešno operisan\nMark Markez juče je imao uspešnu operaciju desnog ramena. Markez je tokom testa na Herezu doživeo pad prilikom kojeg je dislocirao desno rame. Problem sa desnim ramenom započeo je još tokom trkačkog vikenda na Sepangu kada je Markez pao u kvalifikacijama.\nMarkez je sličnu operaciju imao i prošle godine, ali na levom ramenu. Očekuje se da će Markez biti oporavljen do početka sezone.\nDucati će učestvovati na “8 sati Sepanga”\nPred predstojeću endurancu trku “8 sati Sepanga” Ducati je objavio da će podržati ERC ekipu. ERC ekipa je do ove sezone koristila BMW S1000RR, ali pošto je BMW odlučio da ima zasebnu fabričku ekipu, uprava ERC ekipe je rešila da promeni proizvođača.\nTako su postigli dogovor sa Ducati -jem i od ove trke korisiće Panigale V4R. Ducati je za ovu priliku ekspresno brzo napravio specijalne delove za trku izdrživljosti. ERC ekipa će i dalje zadržati Prokarso kao svog glavnog sponzora. Ducati je forimirao specijalni tim koji će u saradnji sa superbajk ekipom raditi na pripremi motocikla za trke. Biće zanimljivo videti kakav rezultat će napravi Ducati u narednom periodu.\nTo je sve od moto vesti iz protekle nedelje koje smo pripremili za vas.\nPrethodni tekstPutopis” Pofočkanje” 2019 – Slovenija – Grčka\nSledeći tekstProblemi sa vozačkom dozvolom zbog neupisivanja položene A kategorije


Muzika i biznis: Dejvid Geta prodao pesme za više od 100 miliona dolara | Novosadski informativni portal 021\n11:43 > 12:00\nDejvid Geta, di-džej i producent hitova poput Titanijum (Titanium), I Got A Feeling i Hej mama (Hey Mama), prodao je katalog autorskih pesama Vorner Mjuziku (Warner Music) za pozamašnu svotu novca.\nFrancuska zvezda zaradila je oko 100 miliona američkih dolara (oko 83 miliona evra) po ugovoru, koji takođe pokriva njegove buduće pesme, rekli su za BBC ljudi upućeni u pregovore.\nOvo je još jedan u nizu sličnih primera, jer su prethodno i Bob Dilan, Nil Jang, Pol Sajmon i Šakira uradili isto.\nGeta je jedna od najvećih zvezda popa i dens muzike 21. veka.\nOvaj pedesetdvogodišnjak prodao je 50 miliona ploča i prikupio više od 14 milijardi strimova, a sarađivao je sa Rijanom, Brunom Marsom, Džastinom Biberom, The Black Eyed Peas, Niki Minaž i Sijom.\nPočeo je kao di-džej u Parizu i na Ibici da bi se probijao na muzičkoj sceni, pogotovo posle obrade hita Dejvida Bouvija Heroji (Heroes).\nPre više od 10 godina, objavio je hit When Love Takes Over sa Keli Rouland, pevačicom grupe Destiny's Child.\nDvostruki dobitnik Gremi nagrade, Geta je doprineo oblikovanju zvuka modernog popa - naročito upoznajući Ameriku sa evropskom dens muzikom, objavivši pesmu I Got A Feeling sa grupom Black Eyed Peas.\n„Retko je da umetnik ne samo da definiše žanr, već ga i transformiše", rekao je šef Vorner Mjuzika Maks Lusada.\n„Dejvid to radi više od dve decenije. I dalje ima izvanredan uticaj na evoluciju dens muzike", dodao je.\nDilan, Sajmon, Šakira...\nOtkup prava na pesme postao je jedan od je glavnih poslova u muzičkoj industriji tokom poslednje tri godine, jer striming otvara nove izvore prihoda.\nLondonski Hipgnosis Songs Fund je u ovome prednjačio, otkupivši 50 odsto udela u opusu kanadskog folk-rok muzičara Nila Janga za 150 miliona dolara, kao i prava na muziku kolumbijske pevačice Šakire, Red Hot Chilli Peppers i Lindzi Bakingem, gitaristkinje Fleetwood Mac.\nUniversal Music Group je uložio 300 miliona dolara (oko 250 miliona evra) za kupovinu pesama Boba Dilana; dok je Sony Music Group potrošio čak 1,4 milijarde američkih dolara na muzičke akvizicije u prethodnih šest meseci, u šta spada i suma sa devet cifara za hitove Pola Sajmona.\nSvrha ovih poslova je što investitori zarađuju od tantijema svaki put kada se neka od otkupljenih pesama emituje na radiju, filmu, televiziji.\nŠakira, jedna od najuspešnijih latino muzičarki svih vremena, zaradila je milione prodajom sopstvenih pesama\nInvestitori obično traže hitove koji traju decenijama, što Getinu pogodbu čini vanšablonskom, jer su njegove najpopularnije pesme objavljene u poslednjih 10 godina.\nDogovor je jedinstven u još jednom pogledu - po tome što je Geta prodao master snimke, umesto prava na pesme.\nNije uobičajeno da muzičari poseduju vlastite snimke, koji su uglavnom u vlasništvu izdavačkih kuća.\nNovi projekti, Geta uzbuđen\nMeđutim, Vorner Mjuzik rizikuje ovom investicijom, prema oceni sajta according to industry website Music Business Worldwide.\n„Neki poznavaoci muzičke industrije veruju da će popularnost pesama poput Getinih najpoznatijih hitova postepeno opadati", napisao je Tim Ingam.\n„Drugi ukazuju na činjenicu da je pesma poput Getinog Titanijuma, objavljena pre 10 godina, nastavlja da uživa solidan nivo striming popularnosti."\nGeta je trenutno osmi najpopularniji umetnik na Spotifaju.\nNjegov menadžer Žan-Šarl Kare rekao je da je nekoliko kompanija pokazalo interesovanje da otkupi prava na pesme.\nGeta je naveo da je veoma uzbuđen zbog nove muzike na kojoj radi i još više uzbuđen što ponovo pušta muziku obožavaocima uživo.\n„Ovaj posao će mi omogućiti da oko sebe imam najbolje ljude koji će osigurati da mogu da nastavim sa inovacijama uz uzbudljive nove projekte".


Premijer Makedonije Zoran Zaev u Parlamentu, iustrativna fotografija\nObrazlažući nacrt amandmana Ustava u Sobranju premijer Makedonije Zoran Zaev je istakao da je tim amandmanima makedonski identitet sačuvan i da se ustavnim promenama ubrzava proces integracije u EU i NATO. On je pozvao sve poslanike da podrže amandmane za ustavne promene i istakao da parlament treba da donosi odluke u interesu države i bude arena za ideje za postizanje blagostanja Makedonije, a ne prostor za podele.\nOsam poslanika iz nezavisne poslaničke grupe koji su do nedavno bili u poslaničkoj grupi opozicione VMRO DPMNE su se na početku sednice izjasnili kao uzdržani u, kako je rečeno, interesu javne rasprave uz uslov za podršku njihovom amandmanu kojim se garantuje očuvanje nacionalnog identiteta u Ustavu.\nPrethodno je opoziciona VMRO DPMNE, na početku plenarne sednice, zatražila da se utvrđivanje nacrta amandmana skine sa dnevnog reda, ali taj predlog nije prošao jer su za njega glasala samo 22 poslanika u parlamentu sa 120 mesta.\nIstovremeno sa održavanjem plenarne sednice, protivnici ustavnih promena okupljeni oko udruženja koja su organizovala bojkot referenduma, okupili su se pred zgradom parlamenta, uz pojačano policijsko obezbeđenje. Demonstranti, obučeni u "žute prsluke" po ugledu na demonstrante u Francuskoj i Belgiji, uz patriotske pesme i antivladine parole, zahtevaju smenu vlasti i najavjuju da će pred parlamentom dočekati Novu godinu.\nProtest pred Sobranjem protiv promene imena Makedonije\nNa dnevnom redu sednice u Sobranju su četiri amandmana koja su ušla u parlamentarnu proceduru 19. oktobra, kada se skupila dvotrećinska većina da bi izglasala potrebu od otvaranja Ustava. Nakon toga usledila je debata u ustavnoj komisiji gde je usvojen nacrt-tekst amandmana, u kojem su prethodno ugrađene i primedbe osmoro poslanika opozicije koji su glasali “Za”.\nPrvi amandman odnosi se na promenu imena “Republika Makedonija” u “Republika Severna Makedonija” u celom tekstu Ustava. Drugi amandman se odnosi na odluke i proglas ASNOM-a (Antifašističko Sobranje narodnog oslobođenja Makedonije) iz 1944. godine, kojima se dodaje i Ohridski okvirni ugovor iz 2001 godine. Treći predviđa da Republika poštuje suverenitet, teritorijalni integritet i političku nezavisnost susednih država. U četvrtom amandmanu se navodi da Republika štiti, garantuje i neguje kulturno nasleđe makedonskog naroda, kao i pripadnike koji žive u inostranstvu.\nUstavni amandmani u složenoj parlamentarnoj proceduri Sobranja\nDa bi četiri ustavna amandmana prošla na ovom glasanju, potrebna je obična većina, odnosno 61 glas od ukupno 120 poslanika.\nPrema Delovniku za rad Sobranja, na ovoj sednici se vodi opšti pretres i pretres o tekstu svakog amandmana. Nakon debate, poslanici se izjašnjavaju o svakom amandmanu posebno, sa većinom glasova od ukupnog broja parlamentaraca.\nKada prođe ova faza, ustavni amandmani ponovo idu u Komisiji za ustavna pitanja. Nakon te procedure i predviđene javne debate, amandmani opet dolaze na plenarnu sednicu, koja se očekuje sredinom januara. Ako na tu sednicu za njih glasa 80 i više poslanika, ustavne izmene stupaju na snagu, odnosno time bi bio zavšen makedonski deo obaveza koje proizilaze iz Dogovora sa Grčkom.\nMakedonska i grčka vlada su u junu dogovorili sporazum pod kojim je Atina pristala da ukloni svoje prigovore prema bivšoj jugoslovenskoj republici, što bi odblokiralo makedonski put pridruživanja NATO-u i Evropskoj uniji, a u zamenu da zemlja promeni ime u Republika Severna Makedonija.\nMakedonci su na referendumu 30. septembra sa više od 90 posto podržali dogovor sa Grčkom, ali je glasanje privuklo samo 34 posto birača što je manje od neophodnih 50 posto da bi se referendum proglasio valjanim. Uprkos tome, premijer Zoran Zaev je obećao nastaviti napore ka tome da se izmeni Ustav i promjeni ime države.\nMakedonija otpočela pristupne pregovore sa NATO


Miroslav Aleksić: Krivična prijava i tužbe protiv Đukanovića i Koluvije zbog laži o državnom udaru - Glas Šumadije\nNaslovna > Društvo > Miroslav Aleksić: Krivična prijava i tužbe protiv Đukanovića i Koluvije zbog laži o državnom udaru\n02/10/2021 02/10/2021 472Ostavi komentar na Miroslav Aleksić: Krivična prijava i tužbe protiv Đukanovića i Koluvije zbog laži o državnom udaru\nPotpredsednik Narodne stranke Miroslav Aleksić najavio je danas da će podneti krivične prijave i tužbe protiv vlasnika „Jovanjice“ Predraga Koluvije i njegovog advokata i poslanika SNS-a Vladimira Đukanovića, zbog „notornih laži“ da je hteo da „organizuje državni udar sa policajcima i tužiocima“ i da je „učestvovao u zaveri iza koje stoji kompanija ’Filip Moris’“.\nDanima prisustvujemo do sada neviđenom čudu da se emituju specijalne emisije na režimskim televizijama u kojima Koluvija i Đukanović okruženi ikonama lažu i izvrću istinu kako bi optuženog za proizvodnju droge predstavili kao sveca, patriotu i narodnog heroja, a one koji su otkrili i uhapsili kriminalnu grupu satanizovali i optužili za državni udar, rekao je Aleksić.\nDa u Srbiji postoje institucije makar i u tragovima, Đukanović bi morao da bude uhapšen posle jučerašnje emisije, a Koluvija vraćen u zatvor, dodao je Aleksić.\nAleksić je naveo da su Đukanović i Koluvija izrekli „očigledne i lako proverljive laži i bemislice“, poput onih da je „Aleksiću smetalo što se Koluvija bori protiv NATO-a iz Italije“ i da „policajac iz Trstenika Aleksićev drug iz odeljenja“\nVladimir Đukanović je prekršio sve advokatske kodekse tako što je u ulozi voditelja uživo prenosio Koluvijinu odbranu. Đukanović, koji tvrdi da je advokat a ne političar, trebalo bi da zna da obavlja političku funkciju predsednika skupštinskog odbora za pravosuđe, na osnovu koje je član Visokog saveta sudstva i Državnog veća tužilaca, što mu daje mogućnost da ocenjuje rad sudija, rekao je Aleksić.\nŠta, međutim, i očekivati od ljudi koji dele ideologiju i krevet sa Vojislavom Šešeljem, koji je spavao kod Koluvije, osim da pokušaju da optuženog šefa kriminalne grupe prikažu kao uzornog građanina, naveo je Aleksić.\nTagovi: Jovanjica Miroslav Aleksić Narodna stranka Predrag Koluvija Vladimir Đukanović


Ljubitelji vazduhoplovstva imaju priliku da se upoznaju sa tehnološkim napretkom u oblasti razvoja letelica na hibridni pogon. U tu čast, kompanija “Lockheed Martin” iz Kalifornije predstavila je prototip budećeg cepelina“LMH-1” (Hybrid Airship).\nPrototip cepelina “LMH-1”\nOva probna letelica, koja je nazvana “P-791”, duga je 37m i visoka 6,5m i čini jednu trećinu konačnog modela LMH-1. Biće namenjena za prevoz tereta i putnika do udaljenih mesta širom sveta. Njena maksimalna “krstareća” brzina iznosiće oko 60kts.\nHibridni brod će dobijati 80% uzgona pomoću helijuma, koji ispunjava trup letelice, dok će preostalih 20% dobijati kombinacijom rada 4 motora i aerodinamičkih krila. Za kretanje će biti zadužen i specijalni provodnik, uz aktiviranje tradicionalnih rotornih pedala i kontrolnog štapa.\nProces sletanja i uzletanja obavljaće se pomoću vazdušnog podloška koji se prilagođava bilo kojoj površini (voda, pesak, sneg, led…). Na taj način će letelica bez sistema pričvršćivanja biti priljubljena uz tlo i “prkositi” naletima vetra.\nHibridna letelica koja se prilagođava bilo kojoj površini\nDirižabl će koristiti sistem vertiklanog potiska za uzletanje, što će mu omogućiti bolje manevrisanje u poređenju sa drugim sličnim letelicama.\nLuksuzna kabina nalik gondoli imaće kapacitet da primi 19 putnika, koji će sedeti u dva reda, kao i mesta za dva pilota. Skladište koje se nalazi ispod zadnjeg dela kokpita biće namenjeno za brz utovar do 21t tereta.\nLuksuzna kabina nalik gondoli Putnička kabina za 19 putnika\nProjekat izgradnje gigantskog balona “LMH-1”, zasnovanog na principima cepelina, donosi novitet u vidu unapređenog sistema rada. Efikasan sistem letenja omogući će 2-3 nedelje “krstarenja” nebom bez goriva, čime bi se stvorili uslovi za veći stepen ekološke zaštite i uštedu goriva.\nDosta rada je uloženo u poboljšanje sigurnosnog sistema, kao važne karike za obnavljanje letova hibridnim balonom. U vezi s tim, nemački cepelin “Hindenburg” je potpuno izgoreo prilikom putovanja za Severnu Ameriku 1937. godine, kada je poginulo 36 osoba. Rezultati istrage pokazali su da je uzrok nesreće bila nedovoljna tehnološka i bezbednosna procena u fazi dizajniranja letelice.\nKompanija “Lockheed Martin” očekuje da će se prvi let cepelina “LMH-1” dogoditi 2018. godine.


Rotterdam: Sud odobrio zabranu za vozila proizvedena do 1992. godine - Index.ba\nRotterdam: Sud odobrio zabranu za vozila proizvedena do 1992. godine\nNajviši upravni sud Holandije donio je presudu prema kojoj je u centru Rotterdama dozvoljena zabrana saobraćanja vozila proizvedenih do 1. jula 1992. godine, čime je poništena prethodna odluka nižeg suda, prenosi Anadolu Agency (AA).\nDržavno vijeće (RvS) je odlučilo da gradske vlasti mogu ponovo proglasiti zonu zaštite životne sredine u centru i u sjevernom dijelu Rotterdama, javljaju lokalni mediji. Zona niske emisije uvedena je 2007. godine kako bi se poboljšao kvalitet vazduha.\nOsam godina kasnije vlast Rotterdama odlučila je da proširi ekološku sezonu izricanjem zabrane ulaska u centar grada kombijima i automobilima sa dizel motorom proizvedenim prije 2001. godine, kao i za vozila sa benzinskim motorom proizvedenim do 1. jula 1992.\nStudije su pokazale da svega 0,14 posto takvih automobila učestvuje u saobraćaju, a prema sudu njihov uticaj na ekologiju bio je zanemariv.\nPotom se Gradsko vijeće Rotterdama žalilo na presudu, a RvS je odlučio da je proširenje zone zaštite životne sredine dio većeg paketa mjera koje bi trebale poboljšati kvalitet vazduha u Rotterdamu.\nPrethodni članakGeneral bjegunac Mijo Jelić optužio čelnika HDZ-a: Hrvatima u BiH vlada Čovićeva partizanska Soko- eskadrila\nNaredni članakDodik(ovanje): Kao član Predsjedništva BiH uopšte se neću kretati pod Federaciji


Pojačan saobraćaj ka Makedoniji i Bugarskoj, kao i na putevima ka jadranskoj obali - Društvo - Dnevni list Danas\nPočetna » Društvo » Pojačan saobraćaj ka Makedoniji i Bugarskoj, kao i na putevima ka jadranskoj obali\n1Piše: Beta 22. juna 2019. 18.33\nPremа poslednjim informаcijmа Uprаve grаnične policije putnička vozila na graničnom prelazu sa Hrvatskom, Bezdanu, kao i kamioni na tom prelazu, čekaju sat vremena.\nKamioni na izlazu na graničnom prelazu sa Mađarskom, Horgošu, čekaju dva sata, dok na izlazu na graničnom prelazu sa Hrvatskom, Batrovcima, kamioni čekaju sat vremena.\nputevi, stanje na putevima\nAMSS: Pojačan saobraćaj u Srbiji, posebno ka gradovima\nto znači, uz povišene putarine, kaže:\n23. juna 2019. u 08.37\nbrže, jače, bolje punjenje računa Puteva Srbije, ali i brže, jače, bolje punjenje kase grada Beograda, jer je sedište Puteva Srbije u Beogradu, bog čega gradovi na čijoj teritoriji su naplatne rampe ne dobijaju ni jednu jedinu paricu od toga. To jeste nekorektno, jer Putevi Srbije, kao i sve firme registrovane u Beogradu, imaju vozila po svim mestima gde posluju, ali se od registracije puni samo beogradska kasa, a ne i kase opština i gradovima čiji asfalt habaju. Kako mi možemo znati da stara praksa u Putevima Srbije nije iskorenjena i da se sav novac slije na račun firme?! Da li je nakon afere Drumska mafija ikada radnicima Puteva Srbije, od higijeničara do generalnog direktora, odrađena unakrsna kontrola imovine i prihoda? Kada smo kod radnika Puteva Srbije, a tu je i kritika AV prema Babiću, pitanje za poreske inspektore jeset da li su ikada radnicima Koridora Srbije radili unakrsnu kontrolu imovine i prihoda. Onoliki fušeraj na gradilištima jasno govori da je neophodna. Uzgred, da li je ikada rađena unakrsna kontrola imovine i prihoda ministarke Mihajlović i državnih sekretara tog ministarstva? Zbog čega plaćamo poresku inspekciju?! Šta će nama neko ko ništa ne radi?